Μπαγκλαντές: Συγκρούσεις για τον απαγχονισμό ισλαμιστή ηγέτη - Newpost.gr\nτου Newsroom Δημοσίευση 13 Δεκεμβρίου 2013, 12:59 Μπαγκλαντές: Συγκρούσεις για τον απαγχονισμό ισλαμιστή ηγέτη\nΚύμα αιματηρής βίας συγκλονίζει το Μπαγκλαντές την Παρασκευή, με υποστηρικτές των ισλαμιστών να εκφράζουν την οργή τους για την εκτέλεση δι’ απαγχονισμού ενός εκ των ηγετών τους.\nΔύο διαδηλωτές, αλλά και δύο υποστηρικτές της κυβερνώσας Λίγκας Αγουάμι λιντσαρίστηκαν την Παρασκευή. Ακτιβιστές του ισλαμιστικού ρεύματος εκτόξευσαν βόμβες μολότοφ κατά σιδηροδρομικών σταθμών, έβαλαν φωτιά σε επιχειρήσεις και μπλόκαραν κεντρικούς αυτοκινητόδρομους, σύμφωνα με το Γαλλικό Πρακτορείο.\nΈβαλαν επίσης φωτιά στην εξοχική παραθαλάσσια κατοικία σε χωριό ενός εκ των βασικών δικαστών οι οποίοι καταδίκασαν τον Μόλα σε θάνατο.\nΗ αστυνομία τους διέλυσε κάνοντας χρήση πλαστικών σφαιρών.\nΕίχε πολεμήσει την ανεξαρτησία του Μπαγκλαντές\nΟ Αμπντούλ Κουαντέρ Μόλα έγινε ο πρώτος άνθρωπος ο οποίος εκτελείται για το ρόλο του στον αιματηρό πόλεμο του 1971 για την ανεξαρτησία του Μπαγκλαντές από το Πακιστάν. Εκτελέστηκε στην πρωτεύουσα Ντάκα το βράδυ της Πέμπτης.\nΗ εκτέλεση έλαβε χώρα στις 10:01 μ.μ. (6.01 μ.μ. ώρα Ελλάδος) μετά την απόρριψη, από πλευράς του Ανώτατου Δικαστηρίου της χώρας της τελευταίας του έφεσης. Ο Μόλα ήταν υπαρχηγός του κόμματος Τζαμάατ Ε Ισλάμι.\nΉταν επικεφαλής φιλοπακιστανικής πολιτοφυλακής η οποία είχε ταχθεί ενάντια στην ανεξαρτησία από το Πακιστάν και είχε σκοτώσει πολλούς καθηγητές, ιατρούς, συγγραφείς και δημοσιογράφους οι οποίοι τάσσονταν υπέρ της ανεξαρτησίας.\nΕίναι ιστορική στιγμή, δήλωσε ο αναπληρωτής υπουργός Δικαιοσύνης του Μπαγκλαντές Κουαμρούλ Ισλάμ στο Γαλλικό Πρακτορείο. «Μετά από τέσσερις δεκαετίες τα θύματα της γενοκτονίας του 1971 απόλαυσαν δικαιοσύνη», σημείωσε.\nΗ σύζυγος του Μόλα, στην οποία επετράπη να τον συναντήσει πριν από την εκτέλεσή του, δήλωσε ότι τον βρήκε «ήρεμο».\nΤο κόμμα Τζαμάατ κάνει λόγο για «πολιτική δολοφονία» και ήδη ομιλεί για εκδίκηση «για κάθε σταγόνα του αίματος του Μόλα».\nΤην ίδια ώρα, ωστόσο, χιλιάδες κοσμικοί διαδηλωτές ξέσπασαν σε πανηγυρισμούς με αφορμή τα νέα για την εκτέλεση.\nΤην Τρίτη το βράδυ, είχαν διαδηλώσει με σύνθημα «Κρεμάστε τον Μόλα, κρεμάστε τους εγκληματίες πολέμου».


Ξωτικό: Πώς προέκυψαν τα καρότα baby;\nΤα καρότα baby έφτασαν στις αρχές της δεκαετίας του 1980 και είναι το πνευματικό τέκνο του αγρότη Mike Yurosek, ο οποίος λυπόταν τα παραμορφωμένα καρότα που δεν μπορούσε να πουλήσει στα μανάβικα. Αν και ήταν βρώσιμα, δεν ήταν αισθητικά εμπορεύσιμα.\nΈτσι, αντί να τα πετάει, πήρε έναν κόφτη φασολιών και τα έκοψε σε μέγεθος 2 ιντσών. Αυτά τα καρότα έκαναν θραύση, αυξάνοντας τις πωλήσεις του λαχανικού στην δεκαετία του 1980. Όχι μόνο ήταν ευκολότερα στην βρώση και τέλεια για dipping, αλλά ταυτόχρονα μείωσαν και την ποσότητα τροφίμων που πετόντουσαν.\nΤα καρότα με τα παράξενα σχήματα συνεχίζουν να χρησιμοποιούνται με αυτόν τον τρόπο, αν και ορισμένα αγροκτήματα ενθαρρύνουν την ανάπτυξη κατ' ευθείαν στο έδαφος, έτσι ώστε να έχουν ομοιόμορφο πλάτος. Επειδή συσκευάζονται μετά το ξεφλούδισμα, πλένονται σε χλώριο για την απομάκρυνση τυχόν βακτηρίων και στη συνέχεια ξεπλένονται. Τέλος, συσκευάζονται σε διάτρητες σακούλες οι οποίες επιτρέπουν την κυκλοφορία του αέρα.


Δυο Ίβηρες μαλώνανε... - Onsports.gr\nΒαγγέλης Καρακώστας 18 Φεβρουαρίου 2011, 10:37\nΔυο Ίβηρες μαλώνανε...\n«Πέντε ημέρες εργασίας θέλεις εσύ, όπως η Βίβλος λέει. Η έβδομη είναι η ημέρα του Κυρίου, του Θεού σου. Η έκτη ημέρα είναι για το ποδόσφαιρο» είχε πει κάποτε ο Άγγλος συγγραφέας, ποιητής και συνθέτης Anthony Burgess\nγια να προχωρήσει το πιστεύω του ένα βήμα πιο πέρα ο Hugo Sánchez μερικά χρόνια αργότερα.\n«Όποιος εφηύρε το ποδόσφαιρο θα πρέπει να λατρεύεται σαν θεός» υποστηρίζει ο μεξικανός προπονητής…\nΑλήθεια πόσο άδικο θα μπορούσε να του προσάψει κανείς όταν ενώ το ποδόσφαιρο, μπορεί να μισήθηκε από πολλούς ως ένα «βάρβαρο» άθλημα όπου 11 αμόρφωτοι κλοτσούν ένα πετσί και αποπροσανατολίζουν τις λαϊκές μάζες, λατρεύτηκε από περισσότερους, με πάθος περίσσιο, ικανό να αναγκάσει θεούς να απαρνηθούν για λίγο την υπόστασή τους πλημυρισμένοι από τα θνητά συναισθήματα της ζήλειας και του φθόνου; Το ποδόσφαιρο «αθωώνεται» πεισματικά από όλες τις κατηγορίες εναντίον του και παραμένει αν όχι θεός, ο βασιλιάς των αθλημάτων στις καρδιές όλου του κόσμου ίσως γιατί είναι αυθεντικό με έναν τρόπο που δεν μπορούν να είναι τα καταναλωτικά κατασκευάσματα. Είναι απρόβλεπτο καθώς αληθινοί άνθρωποι υλοποιούν αληθινές πράξεις, προσπαθούν, υποφέρουν, επιτυγχάνουν αληθινές νίκες και υφίστανται πραγματικές ήττες. Είναι μια θρησκεία χωρίς απίστους και ο θεός που έστειλε την μπάλα «κατ’ εικόνα και καθ’ ομοίωση του», το κατασκεύασε με τα υλικά που φτιάχτηκε και ο άνθρωπος. Το ποδόσφαιρο παραδίδει στο κοινό μια ιστορία πολύ ανώτερη με υλικά όπως την αυτοθυσία και τη γενναιότητα με λίγο από απάτη κλεψιά και ανυποληψία… Όσο για την Καινή ή Παλαιά Διαθήκη του ποδοσφαίρου , τη Βίβλο , το Κοράνι, τα Ευαγγέλια ή ότι άλλο προτιμάτε δεν θα μπορούσαν να είναι παρά τα ντέρμπι.\nΌταν, ο βασιλιάς των σπορ, συνδέεται εκτός από αγωνιστικές και βαθμολογικές διαφορές, με εθνικιστικές, πολιτικές, ταξικές, οικονομικές και θρησκευτικές συγκρούσεις αιώνων, τότε γεννιούνται τα «ντέρμπι».\nΗ λέξη «ντέρμπι» έχει τις ρίζες της στη χώρα που γέννησε το ποδόσφαιρο. Η καταγωγή της είναι από τα χωριά Ντέρμπισαϊρ της Αγγλίας και πρωτοεμφανίστηκε το 18ο αιώνα παρουσιάζοντας ως έννοια τη ποδοσφαιρική αντιπαλότητα και την επίλυση διαφορών μέσω της διεξαγωγής ενός αγώνα.\nΤο δικό μας, με άρωμα... ευρωπαϊκό\nΑυτά τα ντέρμπι περιμένουν κάθε χρόνο οι οπαδοί των ομάδων για να εκφράσουν την εκατέρωθεν αντιπαλότητα τους και το μίσος τους, το οποίο πηγάζει από διαφορετικούς παράγοντες. Κάθε ντέρμπι, σε όποια χώρα και αν διεξάγεται έχει να παρουσιάσει τη δική του αίγλη και τη δική του ιστορία αγκαλιάζοντας παράλληλα όλα αυτά για τα οποία λατρεύεται η «στρογγυλή θεά».\nΚαι η Ελλάδα όχι μόνο δεν θα μπορούσε να αποτελέσει εξαίρεση αλλά το ελληνικό ντέρμπι «αιωνίων» κατέχει μια περίοπτη θέση στη λίστα. Το Παναθηναϊκός- Ολυμπιακός ή Ολυμπιακός- Παναθηναϊκός αν προτιμάτε είναι για τους οπαδούς των δυο ομάδων μια υπέροχη πρόζα με κεραυνοβόλους στίχους. Ένα θέατρο της ζωής που κεντρίζει τη φαντασία τους, θρέφει τα όνειρα και αναμοχλεύει τα πάθη τους…\nΑνάλογες καταστάσεις αναμένεται να ξαναζήσουν οι οπαδοί και σε λίγες ημέρες, αφού η μία από τις δύο ημερομηνίες που είχαν «τσεκάρει» από την αρχή κιόλας της περιόδου, έφθασε και πάλι, με την ατμόσφαιρα να μυρίζει ήδη μπαρούτι. Ολυμπιακός και Παναθηναϊκός αναμετρούνται σε ματς ζωής και θανάτου με την ελληνική ωστόσο «μάχη αιωνίων» όπως συνηθίζεται να αποκαλείται, φέτος να έχει άρωμα… Ευρώπης. Και αυτό γιατί το ελληνικό ντέρμπι έχει την τιμή να φιλοξενεί δύο Ίβηρες. Δυο Ίβηρες σε ρόλο ιεροκήρυκα της θρησκείας που δεν θα μπορούσαν να μην ασπάζονται οι πάντα θερμόαιμοι Έλληνες. Είτε το θέλουν, είτε όχι, Ερνέστο Βαλβέρδε και Ζεσουάλδο Φερέιρα αναμένεται να κλέψουν λίγη από τη δόξα των ποδοσφαιριστών τους.\nΟ πρώτος ψάχνει την πρώτη του νίκη σε ντέρμπι με τον αιώνιο αντίπαλο και παρά το γεγονός ότι βαδίζει με μαθηματική ακρίβεια προς το δύο στα δύο (πρωταθλήματα), κάθεται στον πάγκο των «ερυθρολεύκων» υπό τη δαμόκλειο αυτή σπάθη. Ως γνωστόν αν δεν κερδίζεις τον Παναθηναϊκό, δεν έχεις και πολύ μέλλον στο λιμάνι ενώ πρωτάθλημα χωρίς νίκη επί του αιωνίου αντιπάλου είναι …μισό πρωτάθλημα…\nΟ δεύτερος θα πάρει το βάπτισμα του πυρός μοιάζοντας καταδικασμένος να περπατήσει στη λεωφόρο των επιτυχιών… Έχοντας ρίξει ο ίδιος νερό στο μύλο αφού θεωρείται μετρ των «ντέρμπι»…\nΤον χαρακτηρίζουν Βάσκο χωρίς να είναι, ωστόσο όσοι τον ξέρουν βεβαιώνουν ότι έχει το πείσμα και την υπομονή των Βάσκων… Βιώνοντας την ανασφάλεια που πάντα έχει στο πετσί του ένας προπονητής, είναι οργανωτικός και οι παίκτες του έχουν να λένε για την εντιμότητα στις σχέσεις του. Αισθάνεται αμέσως την πίεση και όταν ταράζεται θα το καταλάβεις…\nΟ Ερνέστο Βαλβέρδε βρίσκεται στην πρώτη δεκάδα των πιο δημοφιλών προσώπων που γεννήθηκαν στην Εξτρεμαδούρα και ας έζησε ελάχιστα εκεί αφού δεν άργησε να μετακομίσει βορειότερα, στη Χώρα των Βάσκων, στην Αλαβές ,όπου πρωτόπαιξε ποδόσφαιρο στην ομάδα των εφήβων και στη συνέχεια στη δεύτερη κατηγορία της Ισπανίας.\nΤο κόκκινο ήταν πάντα στο δρόμο του...\nΟ ίδιος μάλιστα σε συνέντευξή του όταν αγωνιζόταν ακόμα στη Σεστάο (β’ Ισπανίας) είχε δηλώσει πως το κόκκινο είναι το αγαπημένο του χρώμα και ας μην είχε παίξει ακόμα σε ομάδα με κόκκινο χρώμα αφού Μπαρτσελόνα, Ατλέτικο Μπιλμπάο και Ολυμπιακός θα μπουν αργότερα στη ζωή του. Κόκκινες άλλωστε είναι οι αγαπημένες του πιπεριές που υπάρχουν σε αφθονία στην Βιαντάρ ντε λα Βέρα όπου γεννήθηκε.\nΤο υγρό στοιχείο ωστόσο τον συντρόφευε από τότε. Η Σεστάο που έχει σήμα της μία γέφυρα και ένα πλοίο είναι η «ομάδα του ποταμού», ενώ χρόνια αργότερα ο Βαλβέρδε, αφού καταφέρει να οδηγήσει την Εσπανιόλ σε τελικό Ευρωπαϊκού Κυπέλλου, θα βρει και το μεγάλο λιμάνι της καρδιάς του, τον Πειραιά.\nΣε ηλικία 64 ετών ο Ζεσουάλδο Φερέιρα έχει βαδίσει όλη την διαδρομή. Από την καταξίωση, γράφοντας το όνομα του με χρυσά γράμματα στην ιστορία του Πορτογαλικού ποδοσφαίρου μέχρι την απαξίωση από τους οπαδούς της ομάδας της καρδιάς του και τον χαρακτηρισμό «γάιδαρο» από τον κορυφαίο προπονητή αυτή τη στιγμή στον πλανήτη.\nΜπορεί να μην φόρεσε σορτσάκι και ποδοσφαιρικά αλλά οι αστείρευτες γνώσεις του όσον αφορά το ποδόσφαιρο εκπλήσσουν. Μεγάλος θεωρητικός της μπάλας έριξε αρκετό από το βάρος της ποδοσφαιρικής του ζωής στο να διδάξει τα μυστικά του αθλήματος.\nΉταν μάλιστα τέλη της δεκαετίας του 80’ όταν αφού είχε γνωρίσει τον υποβιβασμό με την Αμαδόρα και έχοντας περάσει από τις μικρές κατηγορίες στην Πορτογαλία, διετέλεσε καθηγητής του Ζοσέ Μουρίνιο στο Ινστιτούτο Φυσικής Αγωγής της Λισαβόνας!\nΑργότερα αφού πέρασε ως βοηθός από τον πάγκο της Μπενφίκα αλλά και από το Μαρόκο, θα αναδείξει αρκετά από τα μεγαλύτερα ταλέντα του πορτογαλικού ποδοσφαίρου ως προπονητής της εθνικής ελπίδων της χώρας του, πριν το πετυχημένο πέρασμα από την Αλβέρκα.\nΎστερα θα δεχθεί τη μεγαλύτερη πρόκληση της καριέρας του αναλαμβάνοντας το «τιμόνι» της αγαπημένης του Μπενφίκα. Τότε ο «δάσκαλος» δεν θα ξεχάσει τον «μαθητή» Ζοσέ προτείνοντάς του τη θέση του βοηθού. Ο Μουρίνιο ωστόσο αρνήθηκε θέλοντας να ακολουθήσει την δική του πορεία και έκτοτε οι σχέσεις τους δεν θα ήταν ποτέ πάλι οι ίδιες.\nΗ πορεία της Μπενφίκα θα είναι κάκιστη και ο αποκλεισμός από την Γονδομάρ (β’ κατηγορίας) στο Κύπελλο θα είναι και το κύκνειο άσμα του με τους «αετούς» της Λισαβόνας, αφοί οι οπαδοί θα ζητήσουν επιτακτικά την απόλυσή του.\nΣτην Μπράγκα θα αναγεννηθεί οδηγώντας την ομάδα στην πεντάδα του πορτογαλικού πρωταθλήματος επί τρεις σεζόν, αποδίδοντας παράλληλα και ωραίο ποδόσφαιρο.\nΗ ανανέωση που θέλησαν να κάνουν οι ιθύνοντες του συλλόγου, θα τον φέρει στην Μποαβίστα στην οποία ωστόσο δεν πρόλαβε να κάτσει ούτε σε ένα παιχνίδι! Η Πόρτο πλήρωσε αρκετά χρήματα για τη ρήτρα που όριζε το συμβόλαιο με την πρώην ομάδα του, δίνοντάς του την ευκαιρία να πάρει την εκδίκησή του με τους «Δράκους».\n«Είναι ένας προπονητής με τριάντα χρόνια καριέρα και ένας με τρία. Αυτός με τα τριάντα δεν έχει κερδίσει ποτέ τίποτα, και αυτός με τα τρία πολλά. Αυτός με τα τριάντα είχε μεγάλη καριέρα και αυτός με τα τρία μικρή. Αυτός με τα τριάντα θα ξεχαστεί μόλις η καριέρα του τελειώσει, αυτός με τα τρία μπορεί να αποσυρθεί τώρα και να μείνει για πάντα στην ιστορία. Αυτή θα μπορούσε να είναι η ιστορία ενός γαϊδάρου που προσπαθούσε για τριάντα χρόνια, αλλά ποτέ δεν έγινε άλογο» είχε πει ο Μουρίνιο για τον Φερέιρα (ήταν επίσης βοηθός του στην Αμαδόρα τη σεζόν 1990-91), ωστόσο ο Πορτογάλος όχι μόνο έγινε άλογο αλλά κάλπασε.\nΣε τέσσερα χρόνια θα κατακτήσει τρία σερί πρωταθλήματα με αποτέλεσμα να γίνει ο πρώτος τεχνικός στην ιστορία του πορτογαλικού πρωταθλήματος που καταφέρνει κάτι τέτοιο.\nΤη σεζόν 2009 - 10 όμως, η Πόρτο θα τερματίσει τρίτη μένοντας εκτός Τσάμπιονς Λιγκ, ενώ ο αποκλεισμός και από το Κύπελλο θα φέρει τα πρώτα σύννεφα.\nΤο καλοκαίρι η διοίκηση της Πόρτο θα τον απολύσει, ωστόσο η Μάλαγα (με νέο ιδιοκτήτη) του πρόσφερε νέα ποδοσφαιρική στέγη, δίνοντάς του την ευκαιρία να δουλέψει εκτός Πορτογαλίας για δεύτερη φορά.\nΤα πολλά χρήματα που επενδύθηκαν αλλά και οι υποσχέσεις του ίδιου του Πορτογάλου κατά την παρουσίασή του, θα δημιουργήσουν μεγάλες προσδοκίες στους φίλους του Ισπανικού συλλόγου, στις οποίες δεν θα ανταπεξέλθει ποτέ. Ο Φερέιρα θα απομακρυνθεί από την τεχνική ηγεσία της Μάλαγα μετά από 9 αγωνιστικές με τους «γαύρους» να δέχονται σε αυτό το διάστημα 21 γκολ!\nΠλέον στην Ελλάδα και τον Παναθηναϊκό αναζητά νέα εκδίκηση αφού οι «γαύροι» κάτι του θυμίζουν…\n«Πιστεύω ότι η πραγματικότητα φαίνεται στο 11 εναντίον 11 και ήμασταν καλύτεροι. Πρέπει να αποδεχθούμε ότι υπάρχει και η ήττα. Σημαντικό είναι να ασχολούμαστε με το ποδόσφαιρο και όχι με άλλα πράγματα, όπως οι διαιτητές που σήμερα σε μία περίπτωση μας αδίκησαν. Αυτές είναι βλακείες» είχε δηλώσει ο Βαλβέρδε μετά την ήττα από τον Παναθηναϊκό στον πρώτο γύρο.\nΈχοντας μάθει από τον Χαβιέ Ιρουρέτα που είχε προπονητή στη Σεστάο (η πρώτη δουλειά του Ιρουρέτα), ότι πρέπει να ξέρεις πάντα τι μπορείς να ζητήσεις από έναν ποδοσφαιριστή, ώστε να σου δώσει το καλύτερο δυνατό, ο ίδιος γνωρίζοντας τους ποδοσφαιριστές του, τους ζήτησε να τα δώσουν όλα κόντρα στον Παναθηναϊκό προκειμένου να πάρουν τη ρεβάνς.\nΜπορεί να χαρακτήρισε το ματς «τελικό», ωστόσο ξέρει καλά πως υπάρχει αυτοπεποίθηση από τη διαφορά, αλλά και από το γεγονός πως και να… στραβώσει κάτι, ο Ολυμπιακός έχοντας μάθει να είναι σοβαρός σεμνός και αθόρυβος υπό τις οδηγίες του, παραμένει το αδιαφιλονίκητο φαβορί για τον τίτλο. Ακόμα και αν ο ίδιος έχει μερίδιο ευθύνης στα ντέρμπι, αφού παραμένει πάντα πιστός στο αρχικό του πλάνο χωρίς να πάρει ποτέ το ρίσκο- πληρώνοντας μάλιστα γι αυτό- τώρα είναι αποφασισμένος να κάνει τον Παναθηναϊκό να υποφέρει:\n«Ξέρουμε τι πρέπει να κάνουμε για να νικήσουμε. Να τους κάνουμε να υποφέρουν. Αν παίξουμε όπως μας αρέσει και όπως ξέρουμε, τότε θα νικήσουμε το Σάββατο. Θέλουμε να νικήσουμε, θέλουμε να είμαστε κυρίαρχοι» δήλωσε ο Βαλβέρδε σχετικά μα το «ντέρμπι».\nΈχει τον τρόπο...\nΟ Φερέιρα, έχει αντιστρέψει πλήρως το αρχικά αρνητικό κλίμα που υπήρχε εις βάρος του και όπως παραδέχονται οι ποδοσφαιριστές του Παναθηναϊκού, ο 65χρονος προπονητής τους έχει κερδίσει με τη δουλειά που κάνει στις προπονήσεις αλλά και με την εν γένει συμπεριφορά του στα αποδυτήρια της ομάδας καθώς απ’ όλους χαρακτηρίζεται ως εργατικός, μεθοδικός και δίκαιος. Έχει βάλει τη σφραγίδα του στην βελτίωση του Παναθηναϊκού που πλέον θυμίζει ομάδα, ενώ χαρακτηριστικό του είναι οι πύρινοι λόγοι με τους οποίους πωρώνει τους ποδοσφαιριστές του πριν τους αγώνες αλλά και στο ημίχρονο. Δεν είναι τυχαίο ότι στην Παιανία τον αποκαλούν ψυχολόγο.\nΣτο μεγάλο πορτογαλικό ντέρμπι ανάμεσα στην Μπενφίκα και την Πόρτο, όντας στον πάγκο των «δράκων», τι και αν «αετός» από κούνια, είχε πελάτη το σύλλογο της Λισαβόνας. Έχει χάσει μόνο μια φορά από την Μπενφίκα ενώ και στην παρουσία του στην Ελλάδα, ο Ζεσουάλδο Φερέιρα έχει πάρει τρεις σερί νίκες σε ντέρμπι. Δύο με ΑΕΚ και η... απόδραση από την Τούμπα. Με νίκη ευελπιστεί να φύγει από το «Καραϊσκάκης»:\n«Είναι το πιο δύσκολο ματς που έχουμε δώσει μέχρι τώρα. Είναι ο αγώνας της χρονιάς για εμάς. Πρέπει να παίξουμε με ηρεμία και αυτοσυγκέντρωση. Είστε έμπειροι παίκτες και δεν πρέπει να επηρεαστείτε. Πάμε για τη νίκη για να μειώσουμε τη διαφορά. Μπορούμε να κερδίσουμε, αν πάρουμε το κέντρο θα τα καταφέρουμε» τόνισε στους παίκτες του ο Πορτογάλος που σπάνια χαμογελάει. Ως άνθρωπος χαμηλών τόνων προκαλεί τον σεβασμό σε όποιον βρεθεί απέναντι του, ενώ προτιμά να γελά μια φορά το χρόνο. Στο τέλος της χρονιάς, όταν έχει επιτύχει και σηκώνει τις κούπες.\nΤο Σάββατο το βράδυ η πρώτη κόντρα των Ιβήρων σε ξένο (ελληνικό)… αχυρώνα θα είναι γεγονός.\nΜε νίκη του Ολυμπιακού, ο Βαλβέρδε ξέρει καλά πως ο Πορτογάλος θα πρέπει να περιμένει το τέλος της επόμενης χρονιάς μήπως και χαμογελάσει λίγο το χειλάκι του… Στην αντίθετη περίπτωση με την διαφορά να μειώνεται, ίσως το χαμόγελο αρχίζει να διαγράφεται και πάλι στα χείλη του Φερέιρα…\n15 λεπτά πριν Λάρισα: Απίστευτο! Τέλος ο Ματάισεν!\n35 λεπτά πριν Ολυμπιακός: Φαβορί ο Λεμονής\n52 λεπτά πριν ΑΕΚ: Αγωνία για Μάνταλο ενόψει Αούστρια!


ΑΛΗΘΕΙΑ: Ονομαστήρια Μητροπολίτου πρ. Κίτρους κ. Αγαθονίκου\nΟι ιερές ακολουθίες τελέστηκαν στον Ιερό Καθεδρικό Ναό Θείας Αναλήψεως Κατερίνης, όπου φυλάσσεται το απότμημα του ι. λειψάνου.\nΤο απόγευμα της Πέμπτης 30 Νοεμβρίου τελέστηκε ο Πανηγυρικός Εσπερινός.\nΤο πρωί της κυριώνυμης ημέρας, τελέστηκε Αρχιερατικό Συλλείτουργο, προεξάρχοντος του Θεοφιλεστάτου Επισκόπου Αρούσας και Κεντρικής Τανζανίας κ. Αγαθονίκου, ο οποίος επίσης εόρταζε τα Ονομαστήριά του, συλλειτουργούντων των Σεβασμιωτάτων Μητροπολιτών Τριπόλεως κ. Θεοφυλάκτου και Κίτρους, Κατερίνης και Πλαταμώνος κ. Γεωργίου, ενώ συλλειτούργησαν πολλοί κληρικοί της Ιεράς Μητροπόλεως.\nΟ Σεβασμιώτατος κ. Γεώργιος, στην ομιλία του αναφέρθηκε στον εορταζόμενο Άγιο Μάρτυρα, όσο και στον εορτάζοντα Ιεράρχη, Γέροντα κ. Αγαθόνικο. Επίσης, απηύθυνε εόρτιες ευχές στον προεξάρχοντα Αρχιερέα.\nΠριν την απόλυση της Θ. Λειτουργίας, τον λόγο έλαβε ο Θεοφιλέστατος κ. Αγαθόνικος, ο οποίος ευχαρίστησε τους Αρχιερείς, το Ιερατείο και όλο το εκκλησίασμα για τις ευχές του.


Συμφώνησε και ανανεώνει με Μπαρτσελόνα ο Μέσι! - Star.gr\nΑΘΛΗΤΙΚΑ - AUTO Πέμπτη, 8 Ιουνίου 2017, 13:14\nΣυμφώνησε και ανανεώνει με Μπαρτσελόνα ο Μέσι!\nΣτα 400.000.000 ευρώ η νέα ρήτρα του ποδοσφαιριστή!\nΦορώντας την φανέλα της Μπαρτσελόνα θα εξακολουθήσει την καριέρα του ο Λιονέλ Μέσι. Σύμφωνα με το ισπανικό ραδιόφωνο Cadena SER, αλλά και σχεδόν όλα τα ΜΜΕ της χώρας, ολοκληρώθηκαν οι μακρές διαπραγματεύσεις του προέδρου των Καταλανών Ζοσέπ Μπερτομέου με τον πατέρα και μάνατζερ του παίκτη, Χόρχε Μέσι.\nΟ Αργεντινός σούπερ σταρ θα υπογράψει νέο συμβόλαιο μέχρι το 2021, ενώ η ρήτρα καταγγελίας θα ανέλθει στα 400 εκατομμύρια ευρώ.\nΗ επίσημη ανακοίνωση αναμένεται, ωστόσο, να συμβεί μόνο τον Ιούλιο, έτσι ώστε η διαδικασία αυτή περιλαμβάνεται στο δεύτερο μισό των χρηματοοικονομικών λογαριασμών του συλλόγου.\n«Ο Ρονάλντο κάθε χρόνο και καλύτερος, η δουλειά είναι πιο σημαντική από το ταλέντο»\nΛίγες ημέρες μετά τα κολακευτικά λόγια του Κριστιάνο Ρονάλντο για τον Λιονέλ Μέσι («Είναι αστέρι, μου αρέσει να τον παρακολουθώ να παίζει»), ήταν η σειρά του Αργεντινού σούπερ σταρ να ανταποδώσει. Κατά τη διάρκεια της παραμονής του στην Κίνα πριν μετακομίσει στην Αυστραλία για να παίξει στο φιλικό απέναντι στην Βραζιλία, ο Λιονέλ Μέσι έδωσε συνέντευξη στο ESPN:\n«Πάντα έλεγα για την αξία του, όπως και αυτός από την πλευρά του. Αυτό που φαίνεται για την σχέση μας, περισσότερο ενισχύεται από τον Τύπο. Ο καθένας προσπαθεί να κάνει το καλύτερο και να δώσει το καλύτερο, τίποτα περισσότερο. Ο Κριστιάνο Ρονάλντο είναι ένας μεγάλος παίκτης που έχει ποιότητα και προσόντα, ενώ κάθε χρόνο γίνεται και καλύτερος. Γι 'αυτό είναι ένας από τους καλύτερους στον κόσμο,» τόνισε ο διάσημος Αργεντινός.\n«Ήμουν τυχερός που ο Θεός μου έδωσε το ταλέντο, αλλά στη συνέχεια έχω εργαστεί πάρα πολύ. Αν δεν δουλέψεις, δεν μπορείς να πετύχεις τους στόχους που έχεις. Είναι πιο σημαντική η δουλειά από το ταλέντο. Προσπαθώ συνέχεια να βελτιωθώ από την προηγούμενη σεζόν. Θα θέλαμε να ήμασταν στον τελικό και να κερδίσουμε το Champions League. Αλλά δεν τα καταφέραμε, μείναμε με το Κύπελλο και ελπίζουμε να βελτιωθούμε», πρόσθεσε, ενώ για την Αργεντινή σημείωσε:\n«Ήμασταν τρεις φορές κοντά, αλλά χάσαμε σε λεπτομέρειες. Νομίζω ότι την κρίσιμη στιγμή δεν είχαμε τύχη για αν γίνουμε πρωταθλητές. Χάσαμε ένα τελικό στην παράταση και δύο στα πέναλτι. Χάνοντας τελικούς έτσι, είναι σκληρό. Δεν είναι εύκολο να σηκωθείς, αφού έχει χάσει ένα τελικό έτσι, αλλά εμείς το κάναμε και φτάσαμε σε άλλους δύο».


ο Νεολόγος: Η ΔΙΑΤΡΟΦΗ ΠΟΥ ΘΩΡΑΚΙΖΕΙ ΤΗΝ ΟΡΑΣΗ\nΗ ΔΙΑΤΡΟΦΗ ΠΟΥ ΘΩΡΑΚΙΖΕΙ ΤΗΝ ΟΡΑΣΗ\nΤΑΤΙΑΝΑ ΣΚΟΥΤΑΡΗ, Οπτομέτρης, επίκουρος καθηγήτρια Πανεπιστημίου Complutense\nΜαδρίτης, ειδικευμένη στη Χαμηλή Όραση MSc Low Vision, εισηγήτρια και εξετάστρια στην\nΕυρωπαϊκή Ένωση για το Ευρωπαϊκό Δίπλωμα Οπτομετρίας.\nΕπηρεάζονται τα μάτια μας από τις τροφές που τρώμε ή που αποφεύγουμε;\nΗαπάντηση ανεπιφύλακτα είναι καταφατική. Βιταμίνες, ιχνοστοιχεία και\nαντιοξειδωτικά είναι απαραίτητα για τη σωστή λειτουργία του ματιού και\nεπομένως την καλή όραση. Γι’ αυτό καλό είναι να προσέξουμε τα παρακάτω.\nΗ εποχή μας χαρακτηρίζεται από πληθώρα επιβαρυντικών για την υγεία\nπαραγόντων, όπως είναι η ατμοσφαιρική ρύπανση, το κάπνισμα, η ηλιακή\nακτινοβολία, η λήψη φαρμάκων, το άγχος αλλά και η κατανάλωση τροφίμων με\nυψηλή περιεκτικότητα σε υδατάνθρακες και κεκορεσμένα λιπαρά.\nΌλοι αυτοί οι παράγοντες αποτελούν φορείς, αλλά και δότες ελεύθερων ριζών\nπου όταν υπάρχουν σε περίσσεια στον οργανισμό προκαλούν, μεταξύ άλλων,\nμεταλλάξεις των κυττάρων των ιστών των ματιών, δημιουργώντας οφθαλμικές\nπαθήσεις καθώς και σοβαρές διαταραχές στην όραση.\nΕπίσης, η υπερβολική πρόσληψη σακχάρων αυξάνει τις τιμές της γλυκόζης στο\nαίμα, που είναι η αιτία της διαβητικής αμφιβληστροειδοπάθειας.\nΌσον αφορά τα κεκορεσμένα λιπαρά, ευνοούν την αθηρωμάτωση των αγγείων\nκαι συνεπώς την εμφάνιση παθήσεων του κυκλοφορικού, οι οποίες οδηγούν σε\nεκφυλιστικές νόσους του αμφιβληστροειδούς.\nΓια τη θωράκιση της όρασης απαιτείται αυξημένη κατανάλωση τροφίμων που\nπεριέχουν αντιοξειδωτικά μέταλλα, ιχνοστοιχεία και βιταμίνες.\n• Είναι τα καρότα και τα ψάρια απαραίτητα για την όρασή μας;\n• Ποιες είναι οι βιταμίνες που θα μπορούσαν να επιβραδύνουν την εμφάνιση\n• Μπορεί η διατροφή μας να αποτελέσει ασπίδα για τη σοβαρότερη πάθηση\nτης όρασης, την εκφύλιση της ωχράς κηλίδας;\nΟ οργανισμός μας προμηθεύεται τις βιταμίνες από τις τροφές, δεν τις παράγει ο\nίδιος. Οι πιο σημαντικές βιταμίνες για την όρασή μας είναι η βιταμίνη Α, η\nβιταμίνη C και η βιταμίνη Ε.\nΒιταμίνη Α (ρετινόλη): Πηγές πλούσιες σε βιταμίνη Α είναι τα γαλακτοκομικά\nπροϊόντα, το συκώτι και τα αβγά. Συνιστάται στην ξηροφθαλμία και τη\nνυκταλωπία (κακή όραση τη νύχτα). Το μητρικό γάλα είναι η καλύτερη πηγή\nβιταμίνης Α για τα μωρά. Αυτός είναι και ο λόγος που τα παιδία που θήλασαν\nέχουν πολύ καλή οπτική οξύτητα. Στο μητρικό γάλα περιέχονται επίσης τα\nλιπαρά ωμέγα-3 και ωμέγα-6, σ τοιχεία σ ημαντικά γ ια τ ην κ αλή λ ειτουργία τ ης\nόρασης. Οι πάσχοντες από μελαγχρωστική αμφιβληστροειδοπάθεια είναι\nαναγκαίο να διατρέφονται με τρόφιμα πλούσια σε βιταμίνη Α για να\nκαθυστερήσει έτσι η εκδήλωση των συμπτωμάτων της πάθησης.\nΒιταμίνη C: Ο ρόλος της είναι αμιγώς αντιοξειδωτικός. Τη βρίσκουμε σε\nμεγάλες συγκεντρώσεις στα μάτια, περίπου 10-15 φορές περισσότερο από ό,τι\nστο πλάσμα του αίματος. Προστατεύει την ωχρά κηλίδα από την υπεριώδη\nακτινοβολία. Ενισχύει τη δράση της βιταμίνης Ε, η οποία με τη σειρά της,\nενδυναμώνει τη δράση ενός αντιοξειδωτικού ενζύμου της γλουταθειόνης. Η\nβιταμίνη C, σε συνεργασία με τα καροτενοειδή, έχει αποδειχθεί πως επιβραδύνει\nτην εξέλιξη του καταρράκτη. Σε πείραμα με ασθενείς με γλαύκωμα χορηγήθηκε\nβιταμίνη C και μειώθηκε η ενδόφθαλμος πίεση σε όλους τους ασθενείς. Όσοι\nείναι καπνιστές πρέπει να λαμβάνουν μεγαλύτερες δόσεις βιταμίνης C, γιατί κάθε\nτσιγάρο «καίει» 25 mg – 100 mg βιταμίνης C. Βασική πηγή βιταμίνης C είναι τα\nεσπεριδοειδή, το ακτινίδιο, το μπρόκολο, αλλά και το σπανάκι.\nΒιταμίνη Ε (τοκοφερόλες): Αντιγηραντική, λιποδιαλυτή και ισχυρά\nαντιοξειδωτική βιταμίνη. Έχει αντιφλεγμονώδεις ιδιότητες. Προστατεύει τις\nπρωτεάσες που περιέχονται στο φακό του ματιού και έτσι περιορίζει τη θόλωσή\nτου (δηλαδή τον καταρράκτη).\nΤελευταίες έρευνες έδειξαν πως η επαρκής λήψη βιταμίνης Ε μειώνει σημαντικά\nτην πιθανότητα εμφάνισης της πιο δημοφιλούς εκφυλιστικής νόσου, της\nεκφύλισης της ωχράς κηλίδας που σχετίζεται με την ηλικία. Σε ασθενείς με\nδιαβητική αμφιβληστροειδοπάθεια η βιταμίνη Ε προσφέρει ελαστικότητα στα\nαγγεία που εύκολα «σπάνε» και αιμορραγούν. Η βιταμίνη Ε έχει επίσης\nαντιπηκτική δράση και διευκολύνει τ η ρ οή τ ου α ίματος. Τ όσο η ε κφύλιση τ ης\nωχράς κηλίδας όσο και η διαβητική αμφιβληστροειδοπάθεια είναι νόσοι που\nοφείλονται στην κακή κυκλοφορία του αίματος στα αγγεία.\nΤη βιταμίνη Ε τη βρίσκουμε στα σκούρα πράσινα λαχανικά, στο αβοκάντο,\nστους ξηρούς καρπούς και φυσικά στο ελαιόλαδο.\n• Η γλουταθειώνη, τριπεπτίδιο που βρίσκεται στο φακό των ματιών και τον\n• Το λιπαϊκό οξύ, που βοηθά στο μεταβολισμό των σακχάρων και έτσι\nαποφεύγεται η διαβητική αμφιβληστροειδοπάθεια.\n• Το Q10 συνένζυμο, που αναγεννά τη βιταμίνη Ε και αποτελεί ασπίδα για\nτις εκφυλιστικές νόσους του αμφιβληστροειδούς λόγω γήρατος.\n• Α-καροτένιο, Β-καροτένιο λουτεΐνη και ζεαξανθίνη: βρίσκονται στον\nαμφιβληστροειδή και λειτουργούν ως φίλτρα για την υπεριώδη και\nυπέρυθρη ακτινοβολία. Είναι τα μόνα καροτενοειδή που υπάρχουν στους\nοφθαλμούς και καθυστερούν τη σκλήρυνση του φακού του ματιού.\nΒρίσκονται σε μεγάλη συγκέντρωση στο σπανάκι και στη λαχανίδα.\n• Λυκοπένιο: Προστατεύει από τη φθορά τα κύτταρα του επιθηλίου του\nφακού. Η καλύτερη πηγή λυκοπενίου είναι οι μαγειρεμένες ντομάτες\n(λόγω της θερμοκρασίας αυξάνεται η βιοδιαθεσιμότητα όλων των\n• Σελήνιο: Προστατεύει την κυτταρική μεμβράνη καθώς και τα νευρικά\nκύτταρα του οπτικού νεύρου από την καταστροφική δράση των ελεύθερων\nριζών. Σε περίπτωση ανεπάρκειας σεληνίου στον οργανισμό, έχουμε\nπρόωρη εμφάνιση καταρράκτη και τα μάτια κινδυνεύουν από εκφύλιση της\nωχράς κηλίδας. Ο οργανισμός μας δεν παράγει σελήνιο, το\nπρομηθευόμαστε από το σουσάμι, τα θαλασσινά και το κόκκινο κρέας.\n• Ψευδάργυρος: Τον χρειάζεται κάθε κύτταρο για την καλή λειτουργία,\nαλλά και την αναπαραγωγή του. Υπάρχει μεγάλη συγκέντρωση\nψευδαργύρου στον αμφιβληστροειδή. Η έλλειψή του δημιουργεί\nφωτοφοβία. Η μεγαλύτερη φυσική πηγή ψευδαργύρου είναι τα στρείδια\nκαι τα κονσερβοποιημένα ψάρια. Το γάλα επίσης περιέχει αξιόλογες\nBilberry και Ginkgo biloba συγκρατούν τα αραχνοειδή αγγεία του\nαμφιβληστροειδούς και ο συνδυασμός τους είναι ιδανικοί για παθήσεις του\nοπτικού νεύρου. Αυξάνουν την οπτική οξύτητα. Εξαιρετικά για ασθενείς με\nεκφύλιση της ωχράς.\nΠροϊόντα όπως το ταχίνι, η ρίγανη, η μαστίχα Χίου και το σκόρδο είναι ιδιαίτερα\nευεργετικά για την όραση.


2.2 Ειδικά Φύλλα Mahjong Phoenix - Φοίνικας Hund - Σκυλάκια Drache - Δράκος PDF\n2.2 Ειδικά Φύλλα Mahjong Phoenix - Φοίνικας Hund - Σκυλάκια Drache - Δράκος... 5\nDownload "2.2 Ειδικά Φύλλα... 4 2.2.1 Mahjong... 4 2.2.2 Phoenix - Φοίνικας... 4 2.2.3 Hund - Σκυλάκια... 4 2.2.4 Drache - Δράκος... 5"\n1 ΗΥ-252 Αντικειμενοστρεφής Προγραμματισμός Προγραμματιστική Εργασία Χειμερινού Εξαμήνου 2012 Παράδοση 1 ης Φάσης: 7/12/2012 Παράδοση 2 ης Φάσης: 13/01/2013 Στην εργασία αυτή καλείστε να σχεδιάσετε και να υλοποιήσετε το επιτραπέζιο παιχνίδι Tichu. Η εργασία χωρίζεται σε δυο φάσεις. Σκοπός της πρώτης φάσης είναι η σχεδίαση της ζητούμενης εφαρμογής με βάση τις αρχές και τους κανόνες του αντικειμενοστρεφούς προγραμματισμού που διδαχτήκατε στο μάθημα. Στην δεύτερη φάση καλείστε να υλοποιήσετε την εφαρμογή βασιζόμενοι στην σχεδίαση που προηγήθηκε.\n2 Contents 1. Εισαγωγή Κανόνες του TICHU Διαφορετικά είδη γύρων Μονοφυλλία Ζευγάρι Ζευγάρια Τρία ίδια φύλλα Full Κέντα Ειδικά Φύλλα Mahjong Phoenix - Φοίνικας Hund - Σκυλάκια Drache - Δράκος Καθοριστικά σημεία ΜΠΑΖΕΣ ΒΟΜΒΕΣ (BONUS 5%) Δηλώσεις Παιχτών Grand Tichu Tichu Tichu Grand Tichu Πόντοι Περιγραφή εργασίας Πυρήνας του παιχνιδιού Η Γραφική Διεπαφή Σχεδιασμός και Υλοποίηση Φάση 1η Σχεδιασμός Φάση 2η Υλοποίηση... 11\n3 1. Εισαγωγή Στην εργασία αυτή θα υλοποιήσετε το παιχνίδι TICHU. Το Tichu είναι ένα παιχνίδι που δανείζεται στοιχεία από το Bridge, το Daihinmin, και το Poker και παίζεται ανάμεσα σε δύο ομάδες των δύο παικτών η κάθε μία. Οι ομάδες εργάζονται για να μαζέψουν πόντους (Η πρώτη ομάδα που θα φτάσει ένα προκαθορισμένο σκορ σημεία) είναι η νικήτρια. 2. Κανόνες του TICHU Αρχικά μοιράζονται 8 φύλλα σε κάθε παίκτη. Στη συνέχεια μοιράζονται και τα υπόλοιπα 6. Οι παίκτες προσπαθούν να «κατεβάσουν» συνδυασμούς καρτών που να «νικούν» τους συνδυασμούς των υπολοίπων παικτών (άρα αν ο πρώτος συνδυασμός είναι ζευγάρι, τότε όλοι οι παίκτες παίζουν υποχρεωτικά με μεγαλύτερα ζευγάρια νικάει αυτός που κατεβάζει το μεγαλύτερο ζεύγος φύλλων πχ ΑΑ 2 άσσοι). Ο παίκτης που νικάει στον γύρο, μαζεύει τα φύλλα (για να καταμετρηθούν) και ξεκινά με έναν από τους παρακάτω συνδυασμούς τον επόμενο γύρο. 2.1 Διαφορετικά είδη γύρων Μονοφυλλία Ο παίχτης ρίχνει ένα οποιοδήποτε φύλλο στο τραπέζι. Ο επόμενος από αυτόν μπορεί να ρίξει ένα οποιοδήποτε φύλλο, αλλά υποχρεωτικά μεγαλύτερης δύναμης από το προηγούμενο (Π.χ. αν ο παίχτης ρίξει 2 ο επόμενος μπορεί να ρίξει οποιοδήποτε φύλλο από 3 και πάνω) Ζευγάρι Ο παίχτης ρίχνει ένα οποιοδήποτε ζευγάρι ίδιων φύλλων στο τραπέζι. Ο επόμενος από αυτόν μπορεί να ρίξει ένα οποιοδήποτε ζευγάρι, αλλά υποχρεωτικά μεγαλύτερης δύναμης από το προηγούμενο (Π.χ. αν ο παίχτης ρίξει 5-5? Ο επόμενος μπορεί να ρίξει οποιοδήποτε ζευγάρι από 6-6 και πάνω) Ζευγάρια Ο παίχτης ρίχνει παραπάνω από ένα ζευγάρια ίδιων φύλλων στο τραπέζι. Απαραίτητη προϋπόθεση είναι η δύναμη των αριθμών να αυξάνει κατά ένα (π.χ. μπορεί να ρίξει 5-5/6-6/7-7). Ο επόμενος παίκτης αν θέλει να με χτυπήσει θα πρέπει να ρίξει 3 ζευγάρια με το χαμηλότερο να είναι Τρία ίδια φύλλα Ο παίχτης ρίχνει μια τριάδα ίδιων φύλλων στο τραπέζι. Ο επόμενος μπορεί να ρίξει οποιαδήποτε τριάδα ίδιων φύλλων, αλλά υποχρεωτικά μεγαλύτερης δύναμης από την προηγούμενη (έριξε J-J-J? ο επόμενος μπορεί να ρίξει οποιαδήποτε τριάδα από Q-Q- Q και πάνω).\n4 2.1.5 Full Ο παίχτης ρίχνει 3 ίδια φύλλα και 2 ίδια φύλλα. Ο επόμενος από αυτόν μπορεί να ρίξει οπουδήποτε Full αρκεί η τριάδα να είναι μεγαλύτερη από την προηγούμενη (έριξα 2-2-2/Κ-Κ? Ο επόμενος μπορεί να ρίξει οποιοδήποτε Full από 3-3-3/Χ-Χ και πάνω) Κέντα Ρίχνω μια σειρά φύλλων, ανεξαρτήτως χρώματος και σχήματος, η οποία πρέπει να έχει το λιγότερο 5 φύλλα. Ο επόμενος μπορεί να ρίξει οποιαδήποτε σειρά φύλλων αρκεί να είναι ισχυρότερη από την προηγούμενη, τουλάχιστον κατά 1 (έριξα ? Ο επόμενος μπορεί να παίξει μια κέντα 5 φύλλων η οποία θα ξεκινάει από 3 και πάνω). Σημείωση: Όσα φύλλα έχει η κέντα που ρίχνει ο πρώτος, τόσα πρέπει να έχει και η επόμενη. Ρίχνω κέντα 7 φύλλων? Ο επόμενος για να με χτυπήσει πρέπει να ρίξει κι εκείνος μια κέντα 7 φύλλων. 2.2 Ειδικά Φύλλα Mahjong Ο παίκτης που έχει το Mahjong παίζει πρώτος. Το Mahjong παίζεται με 2 διαφορετικούς τρόπους: Σε άδειο τραπέζι, για ξεκίνημα μονοφυλλίας. Σαν αριθμός έχει την αξία (1). Ο παίκτης που ξεκινάει μονοφυλλία με Mahjong έχει δικαίωμα να ζητήσει από τον επόμενο παίκτη να του ρίξει οποιοδήποτε φύλλο θέλει. Αν ο επόμενος το έχει, το ρίχνει υποχρεωτικά. Αν δεν το έχει, παίζει ό,τι θέλει. (BONUS 5%) Σε κέντα που ξεκινάει από Mahjong (δηλαδή: Μ ). Ο παίκτης που ρίχνει κέντα με Mahjong έχει το δικαίωμα να κάνει μια «ευχή» δηλαδή να ζητήσει μια κέντα ίδιου πλήθους φύλλων η οποία θα περιλαμβάνει ένα φύλλο της επιλογής του (π.χ. θέλω μια πεντάρα κέντα που να έχει μέσα Ρήγα [Κ] ). Ο πρώτος παίκτης που έχει τέτοια κέντα είναι υποχρεωμένος να τη ρίξει στο τραπέζι Phoenix - Φοίνικας Ο Φοίνικας παίζεται με 2 διαφορετικούς τρόπους: Μπαλαντέρ: Είτε σε ζευγάρι (π.χ. 7-Φ), είτε σε τριάδα (π.χ. Κ-Κ-Φ), είτε σε full (9-9-Φ/3-3), είτε σε κέντα ( Φ-J), είτε σε μονοφυλλία. Μονοφυλλία: Στη μονοφυλλία ο Φοίνικας έχει αξία +0.5 από το προηγούμενο φύλλο (δηλαδή αν π.χ. ο παίχτης έχει ρίξει 10 και πέσει Φοίνικας μετράει σαν 10.5, Αν έχει ρίξει Άσσο και πέσει Φοίνικας, μετράει σαν Άσσος,5 ) Hund - Σκυλάκια Τα Σκυλάκια παίζονται μόνο σε κενό τραπέζι και στερούν από τον επόμενο παίκτη τη σειρά του. Δηλαδή αν εγώ ρίξω Σκυλάκια, ο επόμενος παίκτης χάνει τη σειρά του και παίζει ο συμπαίκτης μου.\n5 2.2.4 Drache - Δράκος Ο Δράκος παίζεται μόνο σε μονοφυλλία και είναι η ισχυρότερη κάρτα. Μετράει +25 πόντοι. 2.3 Καθοριστικά σημεία ΜΠΑΖΕΣ Αυτό είναι το κομβικό σημείο του παιχνιδιού. Σκοπός του παιχνιδιού είναι να ξεφορτωθούμε πρώτοι τα φύλλα στο χέρι μας. Για να γίνει αυτό πρέπει να παίρνουμε μπάζες. Αυτό γίνεται όταν το φύλλο (ή ο συνδυασμός) του τελευταίου παίκτη, δεν έχει χτυπηθεί από κανέναν. Παράδειγμα: Αν έχει ξεκινήσει μια μονοφυλλία, ο παίκτης που θα ρίξει το μεγαλύτερο φύλλο παίρνει τη μπάζα, και παίζει εκείνος πρώτος. Σημείωση: Όταν παίρνουμε μπάζα με Δράκο, δίνουμε τη μπάζα αυτή στον αντίπαλο που πιστεύουμε ότι θα βγει τελευταίος. Θα εξηγηθεί το γιατί στην ενότητα «2.5 Πόντοι» ΒΟΜΒΕΣ (BONUS 5%) Ως βόμβα εννοούμε το συνδυασμό εκείνων των φύλλων, ο οποίος πέφτει ανά πάσα στιγμή στο παιχνίδι, και παίρνει κατευθείαν τη μπάζα, εκτός κι αν χτυπηθεί από άλλη βόμβα. Υπάρχουν 2 βόμβες: Το καρέ: Δηλαδή 4 ίδια φύλλα (4 Τριάρια, 4 Ρηγάδες κλπ ) Κέντα χρώμα: Κέντα ίδιου χρώματος, η οποία έχει το λιγότερο 5 φύλλα. Η βόμβα κέντα είναι δυνατότερη από τη βόμβα καρέ. Οπότε αν κάποιος ρίξει καρέ για να πάρει τη μπάζα, μπορεί να χτυπηθεί από κέντα χρώμα. Σημείωση: Δεν μπορείς να κάνεις βόμβα χρησιμοποιώντας το φοίνικα! Βόμβα ΔΕΝ μπορεί να πέσει πάνω σε σκυλάκια! Βόμβα ΔΕΝ πέφτει σε νεκρό χρόνο (όταν δηλαδή δεν υπάρχουν φύλλα στο τραπέζι αλλά περιμένουμε να παίξει κάποιος) 2.4 Δηλώσεις Παιχτών Οι δηλώσεις παιχτών καθορίζουν την βαθμολογική εξέλιξη του παιχνιδιού με έναν από τους παρακάτω τρόπους: Grand Tichu Όταν μοιράζονται τα πρώτα 8 φύλλα, αν κάποιος παίκτης -έχοντας δει μόνο τα πρώτα 8 από τα 14 φύλλα του- πιστεύει πως εκείνος θα βγει πρώτος, δηλώνει Grand Tichu. Αν το επιτύχει, η ομάδα του επιβραβεύεται με 200 πόντους. Αν όμως αποτύχει, χάνει 200 πόντους Tichu Όταν μοιραστούν και τα 14 φύλλα, αν κάποιος παίκτης -έχοντας δει όλα τα φύλλα του- πιστεύει πως εκείνος θα βγει πρώτος, δηλώνει Tichu. Αν το επιτύχει, η ομάδα\n6 του επιβραβεύεται με 100 πόντους. Αν όμως αποτύχει, χάνει 100 πόντους. Προσοχή: Tichu λέμε την πρώτη φορά που ρίχνουμε φύλλο στο παιχνίδι. Δηλαδή για παράδειγμα, μπορώ για 3 γύρους να πηγαίνω πάσο, και την πρώτη φορά που θα παίξω να πω Tichu Αν μια ομάδα κάνει το 1-2 (δηλαδή κερδίσει ο ένας παίχτης έναν γύρο και στον επόμενο γύρο κερδίσει ο άλλος), αυτομάτως τελειώνει η παρτίδα και γράφονται 200 πόντοι στη νικήτρια ομάδα Tichu 1-2 Αν μια ομάδα κάνει Tichu 1-2 (δηλαδή κάνει Tichu ο ένας παίχτης και στον επόμενο γύρο κάνει Tichu ο άλλος), αυτομάτως τελειώνει η παρτίδα και γράφονται 300 πόντοι στη νικήτρια ομάδα Grand Tichu 1-2 Αν μια ομάδα κάνει Grand Tichu 1-2 (δηλαδή κάνει Grand Tichu ο ένας παίχτης και στον επόμενο γύρο κάνει Grand Tichu ο άλλος), αυτομάτως τελειώνει η παρτίδα και γράφονται 400 πόντοι στη νικήτρια ομάδα. 2.5 Πόντοι Τα φύλλα που δίνουν πόντους είναι τα εξής: Πεντάρια: Κάθε πεντάρι μετράει για 5 πόντους Δεκάρια: Κάθε δεκάρι μετράει για 10 πόντους Ρηγάδες: Κάθε Ρήγας μετράει για 10 πόντους Δράκος: Ο Δράκος μετράει για +25 πόντους Φοίνικας: Ο Φοίνικας μετράει για -25 πόντους Νικήτρια ανακηρύσσεται η ομάδα που φτάνει πρώτη τους 1000 πόντους. Οι πόντοι της νικήτριας ομάδας υπολογίζονται ως το άθροισμα α) του πάκου του νικητή παίκτη, β) του πάκου και των φύλλων που κρατάει στα χέρια του ο τελευταίος παίκτης και γ) του πάκου του συμπαίκτη. Άρα (βλέπε Δράκο 2.2.4) για αυτό όταν δίνουμε τον πάκο με το δράκο (μετά από κερδισμένο γύρο) στην αντίπαλη ομάδα τον δίνουμε σε αυτόν που πιστεύουμε ότι θα βγει τελευταίος έτσι ώστε αν κερδίσει η ομάδα μας- να έχει στους πάκους της τον δράκο (άρα τους +25 πόντους). 3. Περιγραφή εργασίας Στόχος της εργασίας είναι να σχεδιάσετε και να υλοποιήσετε μία βιβλιοθήκη (δηλαδή ένα σύνολο κλάσεων και διεπαφών) που να υλοποιούν το παιχνίδι TICHU. Η φιλοσοφία της εργασίας σας να εστιάζει στην χρήση αφαιρετικών κλάσεων, διεπαφών, κληρονομικότητας και πολυμορφισμού.\n7 3.1. Πυρήνας του παιχνιδιού Η βιβλιοθήκη σας θα πρέπει να περιλαμβάνει κλάσεις για την αναπαράσταση των διάφορων οντοτήτων του παιχνιδιού όπως είναι τα φύλλα της τράπουλας, καθώς και συλλογών φύλλων. Επιπλέον πρέπει να περιγράφονται οι εναλλακτικοί είδη γύρων ειδικές συλλογές από κάρτες αλλά και οι έννοιες της ομάδας και των παιχτών. Βασικό συστατικό του παιχνιδιού είναι η οντότητα της κάρτας (Card). Κάθε κάρτα μπορεί να είναι μια απλή κάρτα, η οποία αναπαριστά κάποιον αριθμό ή ειδική κάρτα με πιο συγκεκριμένη λειτουργικότητα στο παιχνίδι και κατά συνέπεια επαυξημένα χαρακτηριστικά. Συνεπώς οι απλές κάρτες μπορούν να εξειδικευτούν σε αριθμημένες κάρτες και ειδικές κάρτες. Οι ειδικές κάρτες με την σειρά τους μπορεί να είναι Mahjong ή Phoenix ή Hund ή Drache. Σκιαγραφώντας τις συσχετίσεις τους οι κάρτες (Mahjong, Phoenix, Hund και Drache) είναι «ειδικές κάρτες» (is-a) και αυτές με την σειρά τους είναι «κάρτες» (is-a). Αντίστοιχα οι «αριθμημένες κάρτες» είναι (is-a) και αυτές «κάρτες». Οι «κάρτες» με την σειρά τους δεν έχουν νόημα αυτόνομης ύπαρξης στο παιχνίδι αλλά περιγράφουν μία διεπαφή για τον χειρισμό καρτών και δίνουν την δυνατότητα να προσπελάσουμε τα δεδομένα σε πραγματικό χρόνο χωρίς να χρειάζεται να γνωρίζουμε τον τύπο τους. Οι κάρτες χρησιμοποιούνται για την δημιουργία «συλλογών» (ο χρήστης έχει μία συλλογή στην διάθεση του αλλά ρίχνει και μία συλλογή στο τραπέζι σε κάθε του κίνηση). Οι συλλογές αυτές επεκτείνονται για την δημιουργία ειδικών συλλογών που αποκαλούνται βόμβες οι οποίες αναπαριστούν συγκεκριμένα είδη κινήσεων που μπορούν να εκτελέσουν οι χρήστες. Οι βόμβες μπορούν να είναι είτε «Καρέ» είτε «Κέντα». Τα «Καρέ» και «Κέντα» είναι (is-a) «συλλογές». Οι χρήστες ρίχνουν στις περισσότερες των περιπτώσεων απλές συλλογές στο τραπέζι αλλά στην περίπτωση που δημιουργούνται ειδικές συλλογές πρέπει οι κάρτες να ελέγχονται για το κατά πόσον αποτελούν έγκυρα συστατικά μίας συλλογής τύπου «Καρέ» ή «Κέντα» (επαύξηση της λειτουργικότητας της συλλογής). Το παιχνίδι εξελίσσεται σε γύρους οι οποίοι καθορίζονται από την επιλογή του πρώτου χρήστη. Με αυτήν την έννοια η κίνηση του εκάστοτε χρήστη θα πρέπει να ελέγχεται σε αντιπαράσταση με τον τύπο γύρου που εκτελείται. Σε κάθε περίπτωση η συγκεκριμένη υλοποίηση του εκάστοτε γύρου αναλαμβάνει να ελέγξει την ορθότητα της κίνησης λαμβάνοντας ως ορίσματα μία συλλογή με τα χαρτιά της προηγούμενης κίνησης και μία με αυτό που ο τρέχων παίχτης έχει επιλέξει. Συνολικά λοιπόν ό εκάστοτε «γύρος» του παιχνιδιού εξειδικεύεται και λαμβάνει μία συγκεκριμένη μορφή («μονοφυλλία», «απλό ζευγάρι», «ζευγάρια», «τρείς ίδιες κάρτες», «full» και\n8 «κέντα» είναι (is-a) μορφές «γύρου»). O «γύρος» από μόνος του μας δίνει ένα κοινό τρόπο χειρισμού όλων των τύπων «γύρου» δηλαδή να μπορούμε να ελέγξουμε αν μία κίνηση του παίχτη είναι σωστή για τον τύπο του τρέχοντος «γύρου» χωρίς απαραίτητα να χρειάζεται να γνωρίζουμε τον τύπο του. Ο πυρήνας του παιχνιδιού συμπεριλαμβάνει το σύνολο της λειτουργικότητας του και κατά συνέπεια θα πρέπει να μεριμνά για τον χρονισμό των παιχτών, την βαθμολόγηση, τον έλεγχο λανθασμένων κινήσεων, την ολοκλήρωση του παιχνιδιού κ.τ.λ.. Υπό αυτήν την έννοια θα πρέπει να συμπεριλαμβάνει αναπαράσταση (has-a) για τις «ομάδες» που συμμετέχουν στο παιχνίδι. Κάθε «ομάδα» αποτελείται από (hasa) «παίκτες». Η ομάδα μπορεί να ενσωματώνει πληροφορία για τις διαδοχικές νίκες τόσο σε επίπεδο απλή παρτίδας αλλά και σε επίπεδο Tichu και Grand Tichu (υπενθυμίζεται ότι δύο διαδοχικές νίκες, ή δύο νίκες με Tichu ή δύο νίκες με Grand Tichu οδηγούν σε αυτόματη λήξη της παρτίδας). Οι «παίχτες» με την σειρά τους έχουν (has-a) μία συλλογή από κάρτες, αλλά και πληροφορία για το αν έχουν δηλώσει Tichu ή Grand Tichu σε κάποιον γύρο. Επιπροσθέτως πρέπει να υπάρχει και η δυνατότητα αλλαγής της συλλογής καρτών μετά από κάθε κίνηση του παίχτη. Ο πυρήνας του παιχνιδιού οφείλει επιπροσθέτως να διατηρεί (has-a) μία αναπαράσταση του «σκορ» και να φροντίζει για τον χρονισμό των ενεργειών γνωρίζοντας τον τύπο του γύρου, τον παίχτη που πρέπει να κάνει την επόμενη κίνηση, τις ομάδες που συμμετέχουν στο παιχνίδι κ.τ.λ.. Επιπλέον πρέπει να ενσωματώνει κατάλληλη λειτουργικότητα ελέγχου ώστε να μπορεί να κρίνει πότε ολοκληρώνεται ένας γύρος, πότε τερματίζεται το παιχνίδι και πότε αλλάζει το σκορ Η Γραφική Διεπαφή Η γραφική διεπαφή του παιχνιδιού πρέπει να παρουσιάζει το ταμπλό και να δίνει την δυνατότητα στους παίχτες να παίξουν ταυτόχρονα το TICHU σε ένα tablet pc. Ένα σχεδιαστικό παράδειγμα υλοποίησης της εν λόγω διεπαφής παρουσιάζεται στην εικόνα 1. Σε αυτήν την εικόνα κάθε πλευρά της διεπαφής αντιστοιχεί στα χαρτιά ενός παίχτη ενώ στο κέντρο παρουσιάζονται τα χαρτιά που έχει ρίξει ο προηγούμενος παίχτης. Ταυτόχρονα για κάθε παίχτη εμφανίζεται ένα πλαίσιο στο οποίο τοποθετεί τα χαρτιά που επιθυμεί να ρίξει. Σε αυτό το παράδειγμα οι παίχτες μπορούν να δώσουν χαρτιά στο συμπαίχτη του ή να τοποθετήσουν χαρτιά στο ταμπλό είτε μέσω της εμφάνισης ενός αναδυόμενου μενού με τις επιλογές ή εναλλακτικά τραβώντας ένα χαρτί από την αφετηρία στον προορισμό (το ταμπλό ή τα χαρτιά του συμπαίχτη τους) Η παρακάτω γραφική διεπαφή είναι ενδεικτική. Συνεπώς, διαφοροποιήσεις σε αυτήν είναι αποδεκτές εφόσον δεν μειώνουν την λειτουργικότητα του παιχνιδιού.\n9 Εικόνα 1. Παράδειγμα υλοποίησης της διεπαφής TICHU για tablet pc Υπάρχουν δύο βασικές κατευθύνσεις που μπορείτε να ακολουθήσετε για τον σχεδιασμό και την υλοποίηση της γραφικής διεπαφής. Μία είναι η χρήση έτοιμων δομών GUI από το swing API της java όπως θα μάθετε σε σχετικό φροντιστήριο του μαθήματος. Η δεύτερη είναι η χρήση μεθόδων για την δημιουργία γραφικών σε χαμηλότερο επίπεδο (με την χρήση για παράδειγμα ενός καμβά πάνω στον οποίο «ζωγραφίζετε» το παιχνίδι). Επιπροσθέτως δεν αποκλείονται οι μικτές προσεγγίσεις που συνδυάζουν χαρακτηριστικά από τις δύο παραπάνω. Μπορείτε να ακολουθήσετε οποιαδήποτε τεχνική θέλετε. Στόχος μας και πάλι είναι να σπάσετε την διεπαφή σε τέτοια ιεραρχία (ή οργάνωση) κλάσεων ώστε να είναι εφικτή η εύκολη προσαρμογή και επέκτασή της Οργάνωση Υποσυστημάτων Βασική αρχή στην ανάπτυξη της παρούσας εργασίας θα πρέπει να είναι το MVC (Model View Controller) pattern. Σύμφωνα με αυτό το πρότυπο θα πρέπει να διαχωρίζεται η ανάπτυξη της γραφικής διεπαφής του παιχνιδιού (View) από τον πυρήνα του παιχνιδιού που περιέχει όλη την πληροφορία κατάστασης (Model) και από τον μηχανισμό διαχείρισης και ενημέρωσης των ενεργειών του παιχνιδιού με τη γραφική του απεικόνιση (Controller). Πιο συγκεκριμένα το Model (StateHolder) μπορεί να θεωρηθεί ότι αποτελείται από οτιδήποτε σχετίζεται με τα δεδομένα του παιχνιδιού. Υπό αυτήν την έννοια οι «Κάρτες», οι «Συλλογές», οι «Γύροι», το «Σκορ» και οι «Παίχτες» αποτελούν μέρος του μοντέλου του παιχνιδιού καθώς περιγράφουν τα εκάστοτε δεδομένα που καλείται να διαχειριστεί ο Controller του παιχνιδιού. Ο Controller επιφορτίζεται με τη\n10 διαχείριση της αλληλεπίδρασης της γραφικής διεπαφής με το μοντέλο. Ο Controller έχει πρόσβαση στα δεδομένα του παιχνιδιού και στην διεπαφή. Από την διεπαφή λαμβάνει πληροφορία για τις κινήσεις των παιχτών και με αυτήν θα πρέπει να ανανεώσει το μοντέλο του παιχνιδιού. Αντίστοιχα η ανανέωση του μοντέλου του παιχνιδιού θα πρέπει να χρησιμοποιείται από τον Controller για την ανανέωση της διεπαφής (ως αποτέλεσμα της κίνησης του παίχτη). Τέλος το View είναι η γραφική διεπαφή με την οποία αλληλεπιδρούν οι τελικοί χρήστες του παιχνιδιού. Όσον αφορά την διεπαφή η χρήση κληρονομικότητας μπορεί να διευκολύνει την ανάπτυξη μέσω της δημιουργίας νέων τύπων UI συστατικών τα οποία επεκτείνουν την λειτουργικότητα των υπαρχόντων (για παράδειγμα η δημιουργία ενός τύπου CardButton μπορεί να σας βοηθήσει στον χειρισμό των καρτών ως Buttons αλλά με τα χαρακτηριστικά που εσείς επιθυμείτε να έχει μία «Κάρτα» του παιχνιδιού. Το MVC pattern σας δίνει την δυνατότητα να διαχωρίσετε την υλοποίηση των παραπάνω και κατά συνέπεια καταστούν το πρόγραμμα σας ευκολότερο και στην ανάπτυξη και στην αποσφαλμάτωση (το κάθε συστατικό μπορεί να αναπτυχθεί και να δοκιμαστεί ξεχωριστά). Σχηματικά η αλληλεπίδραση των παραπάνω συστατικών εμφανίζεται στην εικόνα 2. Εικόνα 2. Το MVC pattern στην υπηρεσία του Game Development 4. Σχεδιασμός και Υλοποίηση Η εργασία απευθύνεται σε ομάδες των 2 ατόμων και χωρίζεται σε 2 φάσεις: 4.1. Φάση 1η Σχεδιασμός Σε αυτή τη φάση πρέπει να γίνει ο σχεδιασμός της εφαρμογής βάσει των αρχών και της μεθοδολογίας του αντικειμενοστραφούς προγραμματισμού που έχετε διδαχθεί στο μάθημα. Αποτέλεσμα αυτής της φάσης είναι ο καθορισμός των αντικείμενων, των χαρακτηριστικών και της συμπεριφοράς τους, που απαιτούνται για να αναπαραστήσουν την κατάσταση και τις λειτουργίες του παιχνιδιού, όπως έχουν περιγραφεί προηγουμένως. Προσοχή: τα παραδείγματα που σας έχουν δοθεί στις προηγούμενες ενότητες είναι μόνο ενδεικτικά της λειτουργικότητας του παιχνιδιού και σε καμία περίπτωση δεν είναι πλήρη. Παρέχονται για να σας δώσουν μια πρώτη ιδέα ως προς το σχεδιασμό που απαιτείται. Παραδοτέα σε αυτή τη φάση είναι : Μία αναφορά η οποία θα περιγράφει τα παραπάνω στοιχεία και θα παρουσιάζει το σχέδιο υλοποίησης της εργασίας σας έτσι ώστε να είναι έτοιμο το πέρασμα στην επόμενη φάση της υλοποίησης. Θα πρέπει να συμπεριλαμβάνονται και UML class diagrams.\n11 Οι διεπαφές και το περίγραμμα (outline) των κλάσεων Java (πηγαίος κώδικας) συνοδευόμενα από τα απαραίτητα javadoc σχόλια, στα οποία θα βασιστεί η υλοποίηση του παιχνιδιού στην επόμενη φάση. Επιγραμματικά, οι σημαντικότερες εργασίες κατά την διάρκεια αυτής της φάση είναι: Αναγνώριση των κλάσεων και διεπαφών για κάθε μικρή και μεγάλη συνιστώσα του παιχνιδιού. Αναγνώριση των ευθυνών κάθε κλάσης και των πιθανών σχέσεών της με άλλες. Εύρεση των χαρακτηριστικών και των μεθόδων κάθε κλάσης. Εύρεση των μεταβλητών στιγμιότυπων κάθε κλάσης. Οργάνωση των κλάσεων σε ιεραρχίες με στόχο την μέγιστη δυνατή επαναχρησιμοποίηση του κώδικα σας Εύρεση της συμπεριφοράς (behavior) κάθε κλάσης και διεπαφής του προγράμματός σας, καθώς και της μεταξύ τους επικοινωνίας μέσω μηνυμάτων (method calls). Για κάθε κλάση και διεπαφή δώστε τις υπογραφές (signatures), το είδος (constructors, accessors, transformers) και τις εκ των προτέρων και εκ των υστέρων καθώς και τις αμετάβλητες συνθήκες (preconditions, postconditions, invariants) που διέπουν όλες τις μεθόδους τους. Σημειώστε ότι όσο περισσότερη και αναλυτικότερη δουλειά κάνετε στην σχεδίαση τόσο πιο σωστή και εύκολη θα είναι η υλοποίηση. 4.2 Φάση 2η Υλοποίηση Σε αυτή τη φάση θα πρέπει να γίνει η κυρίως υλοποίηση της εφαρμογής, βάσει της σχεδίασης που έχει προηγηθεί (φάση 1). Μολονότι δεν επιβάλλεται να χρησιμοποιηθεί αυτούσια η σχεδίαση της 1ης φάσης, καθότι κάποιες σχεδιαστικές επιλογές αποδεικνύονται στην πορεία άκυρες και χρειάζονται αναθεώρηση, εντούτοις η τελική βαθμολογία θα εξαρτηθεί από την συνέπεια της τελικής υλοποίησης ως προς την αρχική σχεδίαση. Σε αυτή τη φάση, παραδοτέα είναι : ο πηγαίος κώδικας που υλοποιεί το παιχνίδι και η δυνατότητα εκτέλεσής του σαν εφαρμογή και μικροεφαρμογή (Applet) Java. αναλυτικές οδηγίες για το πώς μεταγλωττίζεται και πώς τρέχει το πρόγραμμα (README, Makefile κ.λ.π.). αναφορά, στην οποία θα αναλύεται : o η τελική σχεδίαση της εφαρμογής, o ποιες αλλαγές έγιναν σε σχέση με τη σχεδίαση της 1ης φάσης (και γιατί), o οι αλγόριθμοι που χρησιμοποιήθηκαν, o τα προβλήματα που αντιμετωπίστηκαν, o οι σχεδιαστικές ή προγραμματιστικές αποφάσεις που ελήφθησαν και πώς αυτό αντανακλάται στον τελικό χρήστη (π.χ. ευκολία / δυσκολία χειρισμού), o τα junit tests που φτιάχτηκαν για τον έλεγχο της ορθότητας των υποσυστημάτων o... γενικά ό,τι άλλο κρίνετε απαραίτητο να αναφερθεί. Βαθμολόγηση της εργασίας Για την βαθμολογία της εργασίας θα συνεκτιμηθούν:\n12 εάν (και κατά πόσο) η σχεδίαση της εφαρμογής σας εφαρμόζει τις έννοιες και τις τεχνικές του αντικειμενοστραφούς προγραμματισμού που διδαχτήκατε στο μάθημα. εάν (και κατά πόσο) υλοποιήθηκαν οι υποχρεωτικές λειτουργίες του παιχνιδιού. η πληρότητα της τελικής αναφοράς, η οποία θα καταγράφει και θα τεκμηριώνει την σχεδίαση και υλοποίηση της εφαρμογής σας. Για περισσότερες διευκρινήσεις σχετικά με την παραπάνω εργασία, μπορείτε να στέλνετε ηλεκτρονικά τις απορίες σας στη λίστα του μαθήματος hy252-list. Θα παρακαλούσαμε τα mails να έχουν ως subject κείμενο που να χαρακτηρίζει τις απορίες σας αντί για απορία, απορία στο project κτλ. Επιστέφουμε ότι κάτι τέτοιο θα μας βοηθήσει όλους. Τα ηλεκτρονικά μηνύματα που αποστέλλονται στην λίστα του μαθήματος τόσο από τους βοηθούς όσο και από τους φοιτητές αποτελούν μέρος της διδασκαλίας και γι αυτό συνιστάται θερμά η ανάγνωση τους.\nHY-252 Αντικειμενοστραφής Προγραμματισμός. Χειμερινό Εξάμηνο 2012 Διδάσκων: Χριστοφίδης Βασίλης. Ημερομηνία Παράδοσης: 16/11/2012\nHY-252 Αντικειμενοστραφής Προγραμματισμός Χειμερινό Εξάμηνο 2012 Διδάσκων: Χριστοφίδης Βασίλης 2 η Σειρά Ασκήσεων Ημερομηνία Παράδοσης: 16/11/2012 Παρακάτω σας δίνονται οι ορισμοί τεσσάρων διαφορετικών\nΠΑΝΕΠΙΣΤΗΜΙΟ ΠΑΤΡΩΝ ΠΟΛΥΤΕΧΝΙΚΗ ΣΧΟΛΗ ΤΜΗΜΑ ΗΛΕΚΤΡΟΛΟΓΩΝ ΜΗΧΑΝΙΚΩΝ & ΤΕΧΝΟΛΟΓΙΑΣ ΥΠΟΛΟΓΙΣΤΩΝ ΑΝΑΠΤΥΞΗ ΠΑΙΧΝΙΔΙΟΥ ΣΤΡΑΤΗΓΙΚΗΣ ΜΕΡΙΚΗΣ ΠΛΗΡΟΦΟΡΗΣΗΣ\nΠΑΝΕΠΙΣΤΗΜΙΟ ΠΑΤΡΩΝ ΠΟΛΥΤΕΧΝΙΚΗ ΣΧΟΛΗ ΤΜΗΜΑ ΗΛΕΚΤΡΟΛΟΓΩΝ ΜΗΧΑΝΙΚΩΝ & ΤΕΧΝΟΛΟΓΙΑΣ ΥΠΟΛΟΓΙΣΤΩΝ ΤΟΜΕΑΣ ΤΗΛΕΠΙΚΟΙΝΩΝΙΩΝ & ΤΕΧΝΟΛΟΓΙΑΣ ΤΗΣ ΠΛΗΡΟΦΟΡΙΑΣ ΕΡΓΑΣΤΗΡΙΟ ΕΝΣΥΡΜΑΤΗΣ ΤΗΛΕΠΙΚΟΙΝΩΝΙΑΣ ΑΝΑΠΤΥΞΗ ΠΑΙΧΝΙΔΙΟΥ\nΟδηγίες Εργασίας 1 Facility-Game\nΔΟΜΕΣ ΔΕΔΟΜΕΝΩΝ 2013-2014 Οδηγίες Εργασίας 1 Facility-Game Ανανεωμένος για την έκδοση v0.62 του FacilityGameProject Διδάσκων : Eπικ.Καθηγητής Παύλoς Εφραιμίδης Υπεύθυνος Φροντιστηρίου : Σωτήρης Γυφτόπουλος


Το άλογο δεν πάτησε χώμα, μόνο κουφάρια σκοτωμένων | SDNA\n5 Οκτωβρίου 2015, 07:22\nΟ Μοριάς έχει ξεσηκωθεί. Στις 4 Αυγούστου το 1821 πέφτει το κάστρο της Μονενβασιάς και μετά από δύο ημέρες το κάστρο του Ναυαρίνου. Σα σήμερα, 5 Οκτωβρίου, είναι η μεγάλη ημέρα. Η μεγάλη σφαγή των Τούρκων από τους επαναστατημένους Έλληνες. Ας “ξαναζωντανέψουμε” το γεγονός σήμερα που η Δύση σοκάρεται από τους αποκεφαλισμούς των τζιχαντιστών...\nΠολιορκία της Τριπολιτσάς. Φοβερά πράγματα. Άγνωστα στους πολλούς Έλληνες διότι ποτέ κανένα υπουργείο πολιτισμού και κανένα κέντρο κινηματογράφου δεν χρηματοδότησε μια σοβαρή ταινία από την Ιστορία μας, να μάθουμε ποιοι είμαστε, τι περάσαμε. Για τα σκουπίδια είναι οι ψευτοηρωικές κάργα στη ρητορεία ταινίες, όσες γυρίστηκαν με θέματα από το 1821, κατάλληλες μόνον για παιδάκια του νηπιαγωγείου.\nΟι πολιορκητές φέρνουν τρία πυροβόλα από την Μονεμβασιά κι όλοι κυττάνε τα τείχη στην πρωτεύουσα του Μοριά. Πείνα και αρρώστειες έχουν βαρέσει τους πολιορκημένους Τούρκους, που μάταια προσπαθούν να βρουν τρόφιμα. Αποτυχαίνει και η απόπειρα του ναύαρχου Καρά Αλή να βγάλει 10.000 οπλισμένους από 60 καράβια στην Καλαμάτα και την Πάτρα. Το πράμα δεν πάει άλλο. Ψόφος κτυπάει τους Τούρκους μέσα στα τείχη.\nΕπόμενο είναι να αρχίσουν οι διαπραγματεύσεις, το θέλουν και οι δύο πλευρές, όμως δεν συμφωνούν στους όρους. Ο Κολοκοτρώνης κάνει την κίνησή του. ''Ωρέ, Αλβανοί, εσείς βγείτε έξω, πάρτε και τις περιουσίες σας, δεν θα σας πειράξει μαχαίρι ελληνικό, μπέσα, ωρέ”. Έτσι έγινε. Οι 1.500 οπλισμένοι Αλβανοί βγήκαν έξω σαν κύριοι, κι αυτό διευκόλυνε τα πράγματα.\nΟ Δούνιας από την Κυνουρία με την ομάδα του κάπου είδε μπόσικη την κατάσταση σ' ένα σημείο του τείχους, σκαρφάλωσε και ανοίγει την “Πόρτα τ' Ανάπλιου”. Αυτό ήταν. Χιλιάδες Έλληνες ορμάνε και για τρεις ημέρες γίνεται γενική σφαγή στην Τρίπολη. Δεν μπόρεσε ο Κολοκοτρώνης να ελέγξει την κατάσταση, 10.000 Τούρκοι σφάχτηκαν σαν αρνιά. Ήταν μια αντίδραση μετά την καταπίεση αιώνων των Τούρκων. Ο ίδιος ο Κολοκοτρώνης είπε ότι μέχρι να φθάσει στην εκκλησία στο άλογό του επάνω δεν πάτησε χώμα, μόνον κουφάρια σφαγιασμένων.\nΛεπτομέρεια: Μετά από χρόνια έγινε γνωστό ότι οι Έλληνες αφού πήραν την Τρίπολη έκαναν έρανο(!!!) υπέρ των ορφανών των πεσόντων Τούρκων. Αυτοί, ρε Ευρωπαίοι, είναι οι αληθινοί Έλληνες.\nΤζάνις Τζόπλιν. Η ασπρουλιάρα με τη φωνή νέγρας.


Υπέγραψε και ο Σκουρλέτης για το γήπεδο της ΑΕΚ - Press24.gr\nHome ποδόσφαιρο Hotnews Υπέγραψε και ο Σκουρλέτης για το γήπεδο της ΑΕΚ\n3/31/2016 07:31:00 μ.μ. 0\nΤο ποτάμι δεν γυρίζει πίσω… Όλα έχουν μπει σε μια σειρά και μπορούμε να μιλάμε πλέον με ασφάλεια για αντίστροφη μέτρηση για την έναρξη των εργασιών για την ανέγερση της «Αγια-Σοφιάς».\nΤο πρωί της Πέμπτης ο υπουργός Περιβάλλοντος, Πάνος Σκουρλέτης, έβαλε την τελευταία από τις απαιτούμενες υπογραφές (μετά από αυτές των υπηρεσιών του ΥΠΕΝ) στη Μελέτη Περιβαλλοντικών Επιπτώσεων για το γήπεδο της ΑΕΚ.\nΠλέον αυτή θα συμπληρωθεί στο φάκελο που θα κατατεθεί στη Διεύθυνση Οικοδομικών και Κτιριοδομικών Κανονισμών για την έκδοση άδειας οικοδομικών εργασιών στο οικόπεδο της Νέας Φιλαδέλφειας. Υπολογίζεται πως από τη στιγμή που κατατεθεί ο φάκελος θα απαιτηθούν περίπου 20-30 μέρες για να ανάψει το πράσινο φως και να είναι σε θέση οι μπουλντόζες να μπουν στο χώρο.


Πως μαθαίνουν οι Νέοι - Emoducation\nEmoducation > Συναισθηματικά Νέα > Γονείς > Πως μαθαίνουν οι Νέοι\nΠως μαθαίνουν οι Νέοι;\nTην ερώτηση αυτή μπορούμε να την απαντήσουμε από διαφορετικές σκοπιές.\nΟι νέοι είναι το μέλλον, σωστά; Κι όμως, έχουμε φτάσει αισίως στο 2022 και ελάχιστοι εκπαιδευτικοί ασχολούνται με το πως διδάσκονται οι νέοι. Σχεδόν όλοι ασχολούνται με το τι θα διδαχτούν. Είναι όμως αυτό αρκετό; Ένα μεγάλο μέρος του πως θα δομήσουν οι νέοι τον εαυτό τους, στηρίζεται ακριβώς σ’ αυτό το πως και το τι.\nΑλλά η κύρια ερώτηση παραμένει: πως μαθαίνουν οι νέοι;\nΜια ενδιαφέρουσα οπτική πάνω στο ζήτημα προκύπτει από την υλοποίηση ενός προγράμματος πέντε μεγάλων αμερικάνικων κοινοτήτων, οι οποίες οποίες έδειξαν να προβληματίζονται ιδιαίτερα για το πως εκπαιδεύεται η νεολαία τους.\nΗ συγκεκριμένη διοργάνωση πραγματοποιήθηκε μόλις την περασμένη χρονιά (2021) με πρωτοβουλία της American Promise Alliance.\nΤα συμπεράσματα αυτής της έρευνας αποτελούν προϊόν ποιοτικής ανάλυσης εκατοντάδων ωρών προγραμματισμού, μάθησης και συναντήσεων. Οι πέντε κοινότητες που συμμετείχαν συνεργάστηκαν για να ενισχύσουν τα υπάρχοντα μέσα κοινωνικής, συναισθηματικής και γνωστικής (SEL) εξέλιξης των νέων.\nΜε όλα όσα συμβαίνουν στην κοινωνία (ειδικές συνθήκες λόγω Covid, έξαρση κρουσμάτων βίας), ήταν μια ευκαιρία για τους νέους να αναστοχαστούν πάνω στο τι συμβαίνει τόσο στο εξωτερικό τους περιβάλλον όσο και μέσα τους.\nΓια τους δε ενήλικες ήταν μια ευκαιρία ν’ αναγνωρίσουν τις μεγάλες δυνατότητες ανάπτυξης και εξέλιξης των νέων.\n«Θα ήταν κρίμα, μετά απ’ όλες αυτές τις δυσκολίες, να πούμε πως τελικά δε μάθατε και πολλά φέτος λόγω Covid» αναφέρει χαρακτηριστικά ένας από τους συντονιστές του προγράμματος. Συνεχίζει λέγοντας πως, ειδικά οι νέοι, σε έναν μεγάλο βαθμό, μαθαίνουν μέσα σ’αυτές τις ιδιαίτερες και δυσμενείς περιστάσεις, μ’ ένα ευρύ φάσμα δεξιοτήτων και ικανοτήτων, ακριβώς επειδή αμφισβητήθηκαν και δοκιμάστηκαν.\nΕίναι μια απίστευτα απλή ερώτηση με βαθιές προεκτάσεις. Η έρευνα αυτού του προγράμματος, επιβεβαιώνει αυτό που οι εκπαιδευτικοί, οι γονείς και οι φροντιστές νέων έχουν κατανοήσει διαισθητικά: οι νέοι μαθαίνουν καλύτερα όταν αντιμετωπίζονται ως “ολόκληροι” άνθρωποι (ολιστικά) και όταν δίνεται προτεραιότητα σε όλες τις πτυχές της ανάπτυξης και της προσωπικότητάς τους.\nΗ μάθηση, κάτω από αυτή την οπτική, δεν είναι απλώς το αποτέλεσμα της παρακολούθησης μαθημάτων κορμού (γενικής κατεύθυνσης), της ενασχόλησης με μια συγκεκριμένη παιδαγωγική ή της απόκτησης συγκεκριμένων γνώσεων και δεξιοτήτων. Αντίθετα, η μάθηση είναι μια κοινωνική προσπάθεια που απαιτεί ανθρώπινη σύνδεση: ένα συναισθηματικό εγχείρημα στο οποίο το να νιώθεις ασφάλεια και σεβασμό ενισχύει την ικανότητα μάθησης, όσο και η προσπάθεια κατανόησης του γενικότερου πλαισίου μάθησης, στο οποίο οι φυλετικές, πολιτιστικές και ατομικές αξίες και ιδιαιτερότητες, παίζουν κεντρικό ρόλο στην ανάπτυξη. Εν ολίγοις, η μάθηση είναι μια κοινωνική, συναισθηματική και γνωστική διαδικασία που συμβαίνει σε διαφορετικούς χώρους και περιβάλλοντα, και επηρεάζεται από τις βιωματικές εμπειρίες των νέων.\nΤο πρόγραμμα κινήθηκε σε 3 κατευθύνσεις:\nΑ. Στόχοι προγράμματος\nΤο σημερινό εκπαιδευτικό σύστημα, υπολείπεται συχνά σε οργάνωση και πόρους, έτσι ώστε η μάθηση μη μπορεί να γίνει μέσω μιας ολοκληρωμένης και συμμετοχικής διαδικασίας. Επίσης, κεντρικό άξονα έχει τη συνεχή αξιολόγηση μέσω τεστ της ατομικής απόδοσης των μαθητών.\nΟι ολιστικές, συντονισμένες από την ίδια την κοινότητα προσεγγίσεις για τη μάθηση, αποτελούν την εξαίρεση και όχι τον κανόνα. Πράγματι, μια μεγάλης έκτασης εθνική έρευνα μαθητών στις ΗΠΑ, αποκάλυψε ότι περισσότεροι από τους μισούς μαθητές, δεν μαθαίνουν κάτω από τις κατάλληλες συνθήκες υποστήριξης.\nΜε αυτό ως δεδομένο, η Εθνική Επιτροπή Κοινωνικής, Συναισθηματικής και Ακαδημαϊκής Ανάπτυξης των ΗΠΑ, εργάστηκε για να συνδυάσει το πώς συμβαίνει η μάθηση, την εφαρμοσμένη γνώση και την τεχνογνωσία των εκπαιδευτικών, αλλά και τις ιδέες και τις εμπειρίες των νέων και των οικογενειών τους, σε ένα καινούργιο πρόγραμμα για μια ολοκληρωμένη προσέγγιση στη μάθηση και την ανάπτυξη των νέων.\nΗ επιλογή των πέντε κοινοτήτων που επιλέχθηκαν για το πρόγραμμα, έδιναν ήδη προτεραιότητα σε ολιστικές προσεγγίσεις για τη μάθηση και την ανάπτυξη των νέων. Οι κοινότητες σχεδίασαν συναντήσεις με τους εξής στόχους:\nΝα μοιραστεί η γνώση σχετικά με το πώς συμβαίνει η μάθηση.\nΝα εμπνεύσουν την ανάληψη δράσης και την ενδυνάμωση των σχέσεων σε όλη την κοινότητα.\nΝα προσδιοριστούν συγκεκριμένες ευκαιρίες στις οποίες η κοινότητα έχει τη δυνατότητα να δράσει.\nΗ πανδημία και τα κρούσματα βίας κατά άοπλων μαύρων, οδήγησαν στον περιορισμό των δυνατοτήτων της έρευνας, και στη χρήση ψηφιακών μέσων για την ολοκλήρωση του προγράμματος.\nΟι αίτησεις για συμμετοχή στην έρευνα ήταν πολλές (150 από 37 πολιτείες), αλλά μόνο 35 αιτήσεις κρίθηκαν πως πληρούσαν τα κριτήρια ετοιμότητας.\nΒ. Στρατηγικές για μια καλύτερη μάθηση\nΟι νέοι ευημερούν όταν οι ενήλικες με τους οποίους αλληλεπιδρούν έχουν κοινή αντίληψη για την ανάπτυξη των νέων. Οι πέντε κοινότητες εστίασαν στην προώθηση ενός κοινού οράματος σε όλους τους άμεσα ή έμμεσα εμπλεκόμενους (εκπαιδευτικούς, γονείς και μέλη κοινοτικών οργανώσεων). Για να δημιουργήσουν και να διατηρήσουν κοινά οράματα, οι συμμετέχουσες κοινότητες ακολούθησαν μια σειρά από στρατηγικές.\n1 | Εναρμόνιση: Δημιουργώντας ένα ενιαίο πλαίσιο δράσης\nΟι ηγέτες/αντιπρόσωποι της κάθε κοινότητας, εντόπισαν τομείς που έπρεπε να εναρμονιστούν για να γίνει εφικτή η προώθηση ενός κοινού οράματος ολοκληρωμένης κοινωνικής, συναισθηματικής και γνωστικής ανάπτυξης. Στοιχεία της εναρμόνισης ήταν η χρήση κοινής ορολογίας, γλώσσας και κοινών στρατηγικών, όπως η συμφωνία στις έννοιες δικαιοσύνης, συμφωνία στη χρήση αντιρατσιστικών πρακτικών και η χρήση διαδικασιών ελέγχου ποιότητας του προγράμματος.\nΣχετικά με όλα τα παραπάνω ενημερώθηκαν τόσο το προσωπικό των συμμετεχόντων σχολείων, όσο και των παιδιών, των γονιών τους, αλλά και των ενήλικων που συμμετείχαν στο πρόγραμμα.\nΟι κοινοτικοί οργανισμοί παρείχαν εκπαιδεύσεις και διάλογο με εμπειρογνώμονες για να ενισχύσουν αυτή την εναρμόνιση.\nΤο ξεκαθάρισμα εννοιών όπως “φυλή”, “φυλετική διάκριση” και “ισότητα” ήταν το πρώτο βήμα. Έπειτα, δόθηκε έμφαση στην αναγνώριση και κατανόηση των διαφορών και ανισοτήτων στις ζωές των νέων. Έγινε ξεκάθαρο πως η Κοινωνική και Συναισθηματική Μάθηση (SEL) πρέπει να γίνεται πάντα χωρίς κοινωνικές και φυλετικές διακρίσεις.\n2 | Χρήση ξεκάθαρης γλώσσας/λεξιλογίου και μεταφοράς του σε δράση.\nΟι λανθασμένες αντιλήψεις μπορούν να ανθίσουν όταν οι συμμετέχοντες στο εκπαιδευτικό σύστημα και τις υπόλοιπες δομές υποστήριξης της νεολαίας, δεν διαθέτουν μια κοινή βάση γνώσεων, κάτι που του αποτρέπει απ’ το να υποστηρίξουν τη μετάβαση σε μαθησιακά περιβάλλοντα που ενσωματώνουν κοινωνικές, συναισθηματικές και γνωστικές δεξιότητες.\nΟι κοινοτικές συνεδριάσεις παρείχαν την ευκαιρία στους συντονιστές του προγράμματος, να δημιουργήσουν μια κοινή κατευθυντήρια γραμμή για το πώς θα υλοποιόταν το πρόγραμμα. Αυτό ξεκαθάρισε το πως θα συνεργάζονταν μεταξύ τους και πως τα προσυμφωνημένα μπορούσαν να μεταφερθούν σε πράξη.\nΓια παράδειγμα, οι λέξεις που χρησιμοποιούσαν τα σχολεία ήταν μερικές φορές απρόσιτες για τους νέους και πολύ ευρείες. Αυτό οδήγησε σε εσφαλμένες αντιλήψεις για το SEL. Ένας καθηγητής ανέφερε το εξής: “Θα θέλαμε να εστιάσουμε στην αφαίρεση της προβληματικής ορολογίας από τη συζήτηση, έτσι ώστε τα μέλη της κοινότητας να μπορούν να συνεισφέρουν ενεργά σε αυτήν τη συζήτηση.”\nΗ Διευθύντρια Στρατηγικών Πρωτοβουλιών της NAZA είπε: “Πρέπει να αλλάξουμε την πεποίθηση ότι το SEL απλά βοηθάει στη δημιουργία soft skills. Το SEL προσφέρει βασικές δεξιότητες που χρειάζονται οι άνθρωποι για τη ζωή και την απασχόληση”.\nΈνας συμμετέχων σημείωσε πως “Υπάρχει μεγάλη εστίαση στην ψυχική υγεία, και παίρνουν το SEL και το εξισώνουν με υποστήριξη ψυχικής υγείας. Αυτό μπορεί να αποσπάσει την προσοχή από το μήνυμα που προσπαθούμε να δώσουμε. Αυτό που κάνει ένας εκπαιδευτικός για να προωθήσει την κοινωνική και συναισθηματική ανάπτυξη σε μια τάξη ή σε ένα πρόγραμμα μετά το σχολείο, δεν είναι το ίδιο με το να παραπέμπει ένα νεαρό άτομο για υπηρεσίες συμπεριφοριστικής υγείας”. Έγινε λοιπόν ένας ξεκάθαρος διαχωρισμός σε όλους όσους συμμετείχαν στο πρόγραμμα, ό,τι η καλλιέργεια ενός κλίματος που βοηθάει την κοινωνική και συναισθηματική εξέλιξη – στο οποίο μπορεί να συνδράμει καθοριστικά η SEL – είναι μια απαραίτητη συνθήκη διδασκαλίας και όσοι έχουν συγκεκριμένες ανάγκες ψυχικής υγείας, θα χρειαστούν πιο συγκεκριμένες υπηρεσίες υποστήριξης όπως η συμβουλευτική, η ψυχοθεραπεία κλπ.\n3 | Μείωση της ζημιάς που υπέστησαν οι νέοι απ’ τα πρόσφατα κρούσματα βίας\nΓια την αντιμετώπιση της επιρροής των πρόσφατων περιστατικών βίας (πχ πυροβολισμοί της αστυνομίας σε άοπλους Μαύρους), οι οργανώσεις συμφώνησαν να διατυπώσουν ρητά τον τρόπο με τον οποίο η φυλή, ο ρατσισμός, η ταυτότητα και το ανήκειν επηρεάζει την εξέλιξη των παιδιών. Μια κοινότητα, το αντιμετώπισε οργανώνοντας συγκεντρώσεις διαμαρτυρίας και ενημέρωσης του κοινού, για ένα ολόκληρο καλοκαίρι. Μετά τις διαμαρτυρίες, έγινε προφανές ότι η δικαιοσύνη έπρεπε να είναι βασική προϋπόθεση για οποιοδήποτε μετασχηματισμό σε όλες τις κοινότητες.\nΕνήλικες και νέοι σε κάθε κοινότητα μοιράστηκαν παραδείγματα τρόπων με τους οποίους τα τρέχοντα συστήματα βλάπτουν τους έγχρωμους νέους, μια προαπαιτούμενη συζήτηση για την αποκατάσταση της βλάβης και την ανάπτυξη πιο δίκαιων προσεγγίσεων. Οι συντονιστές του προγράμματος, χρησιμοποίησαν συναντήσεις στις οποίες εφαρμόζονταν κοινωνικές και συναισθηματικές πρακτικές, ως έναν τρόπο αντιμετώπισης του ρατσισμού. Αυτές περιελάμβαναν τη διάθεση χρόνου για να γίνουν κατανοητά ιστορικά παραδείγματα ρατσισμού σε σχολεία και κοινότητες, καθώς και τις επιπτώσεις τους στα σύγχρονα περιβάλλοντα μάθησης. Ένας συμμετέχων πρόσθεσε το εξής: “Νομίζω ότι η προώθηση της ισότητας και της ένταξης ξεκινά πραγματικά με το να γνωρίζουμε ότι δεν γνωρίζουμε όλοι την αλήθεια και ότι πρέπει να την μάθουμε”.\nΟι συναντήσεις αυτές, έδιναν επίσης ευκαιρία στους νέους να μιλήσουν για τις κοινές τους εμπειρίες. Από αυτές προέκυψαν προτάσεις όπως αναθεώρηση των πρακτικών με έναν τρόπο συμπερίληψης της ισότητας και μιας αντιρατσιστικής προοπτικής, μείωση της παρουσίας της αστυνομίας στα σχολεία, υιοθέτηση ενός ειδικού προγράμματος σπουδών για μαύρους ηλικίας ως 12 ετών και δημιουργία ενός μεταμορφωτικού SEL ενηλίκων με εστίαση στην αυτογνωσία και στην ατομική ταυτότητα, τόσο των μαθητών όσο και των εκπαιδευτικών. Παλιές πρακτικές όπως η αποφυγή συμμετοχής μαύρων στις εκπαιδεύσεις SEL, καταργήθηκαν.\nΈνας άλλος τομέας αλλαγής περιλάμβανε τη μετάβαση από μια οπτική έλλειψης ικανοτήτων σε μια οπτική υποστήριξης των υπαρχόντων ικανοτήτων των νέων. Ένας εισηγητής του μεταμορφωτικού SEL το έθεσε ως εξής: “Όταν μιλάμε για μετασχηματιστικό SEL επιδιώκουμε να δημιουργήσουμε ένα νέο πλαίσιο που δεν προκαθορίζει πλέον το πώς πρέπει να ενεργούν οι μαθητές μας, το πώς πρέπει να ρυθμίζουν τους εαυτούς τους ή το πώς πρέπει να εμφανίζονται οι μαθητές μας για να μπορούμε εμείς να διδάσκουμε με τρόπο πιο βολικό για εμάς. Μέσω του μετασχηματιστικού SEL, δημιουργούμε έναν χώρο μέσα στον οποίο αναγνωρίζουμε ότι οι μαθητές είναι ανεξάρτητα άτομα και έχουν δικές τους απόψεις, χαρακτηριστικά και ατομική ταυτότητα, και πως έχουν την δυνατότητα και ικανότητα να εμπλουτίσουν το περιβάλλον τους”.\nΕίναι ένα SEL κατά το οποίο τόσο οι μαθητές, όσο και οι γονείς, οι καθηγητές και οι συντονιστές του SEL, μαθαίνουν μαζί και συνδημιουργούν τις εκπαιδευτικές εμπειρίες που βιώνουν οι νέοι.\nΣυγκεκριμένα ο Σύλλογος των Δημόσιων Σχολείων της Βοστώνης (BPS), διαμόρφωσε τη δική του εκδοχή της SEL.\n“H SEL είναι μια διαδικασία μέσω της οποίας οι νέοι και οι ενήλικοι αποκτούν σημαντικές ικανότητες και προσόντα, έτσι ώστε να διαμορφώσουν μια θετική ταυτότητα, να έχουν μια ικανή αυτοδιαχείριση, να δημιουργήσουν υγιείς σχέσεις και να μπορέσουν να κατευθύνουν με επιτυχία τον εαυτό τους σε οτιδήποτε τους προκύπτει”.\nΈμπρακτα το υλοποίησαν με βάση τέσσερις άξονες:\nΕστίαση στην αντιμετώπιση των ανισοτήτων, δηλαδή στην αναγνώρισή της σε οποιοδήποτε κομμάτι της εκπαίδευσης των νέων αυτή υπάρχει.\nΕκπαίδευση στη διαφορετικότητα και υποστήριξή της σε όλα τα κλιμάκια. Αυτό έγινε με διαδικτυακά σεμινάρια στους καθηγητές και συντονιστές όλων των κλιμακίων.\nΑναγνωρίζοντας τη σημασία της αλλαγής νοοτροπίας των ενηλίκων για τη βελτίωση των πρακτικών με επίκεντρο τη δικαιοσύνη. Όταν έγινε κατανοητό πως η μεταμορφωτική SEL απαιτεί από τους εκπαιδευτικούς να αντλούν από τις δικές τους κοινωνικές και συναισθηματικές ικανότητες, έγινε προφανής η επιτακτική ανάγκη της εξέτασης των εσωτερικών προκαταλήψεων των καθηγητών και συντονιστών. Έτσι, αφού εντοπίσουν και αντιμετωπίσουν τις δικές τους προκαταλήψεις, είναι σε θέση να εφαρμόσουν την μεταμορφωτική SEL πολύ αποτελεσματικότερα.\nΤέλος, δημιουργήθηκε κι ένα δίκτυο υποστήριξης ενηλίκων, έτσι ώστε και οι γονείς κλπ συμμετέχοντες στο πρόγραμμα, να μπορούν να συνδράμουν κι αυτοί στο έργο του σχολείου.\nΓ. Πρακτικές εφαρμογής: Ένα νέο όραμα για την εκπαίδευση των νέων\nΑπ’ όλες αυτές τις προσπάθειες μιας διαφορετικά οργανωμένης κοινωνικής, συναισθηματικής και γνωστικής μάθησης, με κέντρο αναφοράς τους νέους και τις ιδιαιτερότητες τους, προέκυψαν τα παρακάτω συμπεράσματα:\n1 | Η ισότητα πρέπει να είναι ένα ζητούμενο αποτέλεσμα της Κοινωνικής, Συναισθηματικής και Γνωστικής εξέλιξης.\nΚαι στις πέντε κοινότητες, οι νέοι έθεσαν διαρκώς ζητήματα ρατσισμού και ζητούσαν απ’ τους ενήλικες να ψάξουν την ιστορία του ρατσισμού στη χώρα τους και το πώς αυτή εξακολουθεί να επηρεάζει την καθημερινότητά τους. Σε συνδυασμό με την αυξημένη εθνική ευαισθητοποίηση σχετικά με τον καταστροφικό αντίκτυπο του ρατσισμού, αυτό είχε ως αποτέλεσμα οι ενήλικες να είναι γενικά πιο ανοιχτοί στο να ακούσουν και να μάθουν από τους νέους. Οι ενήλικες των κοινοτήτων κλήθηκαν να βοηθήσουν έτσι ώστε να δημιουργηθούν δίκαια και συμπεριληπτικά περιβάλλοντα μάθησης, τα οποία θα δώσουν την ευκαιρία στη σχολική κοινότητα να θεραπευθεί. Προέχει οι μαθητές και οι καθηγητές να νιώσουν ασφαλείς και υγιείς, έτσι ώστε να είναι έτοιμοι να μάθουν ή να διδάξουν αντίστοιχα.\nΟι κοινότητες προσδιόρισαν τις ακόλουθες στρατηγικές:\nΜείωση των ανισοτήτων. Καθ’ όλη τη διάρκεια της πανδημίας, οι νέοι, οι καθηγητές και οι ενήλικες που υποστηρίζουν τη νεολαία, βίωσαν ένα συλλογικό τραύμα. Αλλά αναγνώρισαν επίσης ότι πολλοί νέοι και οικογένειες βίωναν οικονομική ανασφάλεια και μειωμένη πρόσβαση σε δομές υποστηρίξης. Γι’ αυτό δόθηκε έμφαση στη χρήση πρακτικών SEL σε αυτούς που δεν είχαν πρόσβαση στις δομές υποστήριξης.\nΈμφαση στην ενημέρωση των κέντρων νεότητας και των οικογενειών. Η αυθεντική ενασχόληση με τη νεολαία και τις οικογένειες, είναι ένα ουσιαστικό συστατικό αυτών των προσπαθειών. Οι επαγγελματίες που ενσωματώνουν κοινωνικές και συναισθηματικές μαθησιακές πρακτικές, πρέπει να αποφεύγουν τη χρήση δυναμικών ισχύος και να τονίζουν την αναγκαιότητα της αυτοφροντίδας, της διαφάνειας και της περιέργειας κατά την οικοδόμηση σχέσεων, ειδικά μεταξύ των πολιτισμών, καθώς και τα αμοιβαία οφέλη των αυθεντικών σχέσεων.\nΗ ισότητα απαιτεί χρόνο και τη δημιουργία ουσιαστικών σχέσεων. Σε αντίθεση με το παρελθόν όπου οι επαγγελματίες σε σχολικά και εξωσχολικά περιβάλλοντα αναζητούσαν «γρήγορες λύσεις» και απλές στρατηγικές, οι συντονιστές αυτού του προγράμματος έδωσαν βάση στο να γίνει κατανοητό σε όλους τους εμπλεκόμενους ότι αυτό το είδος εργασίας απαιτεί χρόνο. Το ευρύτερο περιβάλλον, πρέπει να υποστηρίζει μια κουλτούρα αφιέρωσης αρκετού χρόνου για τη δημιουργία ουσιαστικών σχέσεων.\n2. H μετάβαση, για τους ενήλικες συντονιστές, από τις παλιές στις νέες συμπεριληπτικές πρακτικές, απαιτεί χρόνο και χώρο.\nΓια να αναπτύξουν οι ενήλικες τη δική τους ικανότητα να οργανώνουν και να διδάσκουν κοινωνικές και συναισθηματικές δεξιότητες με συμπεριληπτικό τρόπο, απαιτείται χρόνος, πρωτόκολλα και ένα ασφαλή χώρο εργασίας. Λόγω της πανδημίας, έγινε προφανές ό,τι οι ενήλικοι καθηγητές, φροντιστές και επαγγελματίες του χώρου, θα πρέπει να καλύψουν πρώτα τις δικές τους κοινωνικές και συναισθηματικές ανάγκες. Οι συντονιστές του προγράμματος, δημιούργησαν άμεσα ασφαλείς χώρους, όπου μπορούσαν όλοι οι εμπλεκόμενοι στο πρόγραμμα, να εκφράζουν την ευαλωτότητά τους και να ζητούν βοήθεια όταν αυτό χρειαζόταν, δίνοντάς τους την ίδια μεταχείριση που θα έδιναν οι ίδιοι με τη σειρά τους στους νέους.\nΠαροχή σε ενήλικες που εξυπηρετούν τη νεολαία ευκαιριών να καλύψουν τις δικές τους κοινωνικές και συναισθηματικές ανάγκες. Αυτό έγινε είτε μέσω τηλεφωνικών κλήσεων, για έλεγχο της συναισθηματικής κατάστασης των ίδιων των συμμετεχόντων στο πρόγραμμα, αλλά και με τη δημιουργία της δυνατότητας αναδιάρθρωσης των κανόνων των συναντήσεων του προγράμματος, μέσω ανατροφοδότησης από συνεργάτες, από τις οικογένειες και τους φροντιστές των νέων. Στην αρχή των περισσότερων συναντήσεων, αφιερωνόταν χρόνος για να βαθμολογήσουν οι συμμετέχοντες το πώς αισθάνονται, να ονομάσουν περιοχές στις οποίες ένιωθαν καταπονημένοι ή να δώσουν συγκεκριμένα παραδείγματα για το πώς εξασκούσαν στον εαυτό τους για την εφαρμογή του προγράμματος. Αυτή η διαδικασία βοήθησε στην δημιουργία της πεποίθησης στους συντονιστές, πως οι νέοι και αυτοί που τους εκπαιδεύουν είναι ανεξάρτητοι άνθρωποι μέσα στο ίδιο περιβάλλον, και στη συνειδητοποίηση του γεγονότος πως και οι δύο μεριές (εκπεδευτές/ μαθητές) είναι με πολλαπλό τρόπο διασυνδεδεμένες.\nΒαθύτερη ενδοσκόπηση των ενηλίκων στις δικές τους αδυναμίες και προκαταλήψεις. Ένα πράγμα που κατάλαβαν έγκαιρα οι συντονιστές, είναι η πνευματική αλλά και η σωματική κόπωση που υπόκεινται οι εκπαιδευτικοί και όσοι, γενικά, βοηθούν τη νεολαία, ιδιαίτερα λόγω των ιδιαίτερων συνθηκών (Covid, αύξηση εξτρεμιστικών κρουσμάτων βίας). “Το να φροντίζεις τον εαυτό σου δεν είναι εγωιστικό. H αυτοφροντίδα βοηθάει και στο να μπορεί κάποιος πιο εύκολα να ζητήσει βοήθεια, οποιοδήποτε και αν είναι το πόστο του. Αυτή, σε συνδυασμό με την ανίχνευση τυχόν προσωπικών προκαταλήψεων, είναι ένα βασικό προπαρασκευαστικό στάδιο για τους συμμετέχοντες στο πρόγραμμα”, ανέφερε ένας συντονιστής του προγράμματος.\nΟι άνθρωποι που φροντίζουν τους νέους (γονείς, καθηγητές κλπ) χρειάζονται και αυτοί επαγγελματική και προσωπική υποστήριξη. Η όλη κατάσταση με τον Covid, διατάραξε τόσο την εμπιστοσύνη στις ικανότητες κάθε γονέα και βοηθού της νεολαίας, όσο και την ίδια την εξέλιξη των νέων, αφού οι κοινωνικές τους δεξιότητες ατρόφησαν. Δόθηκε, όμως, και μια νέα ευκαιρία για ενημέρωση και μάθηση μέσω μιας διαδικτυακής σειράς ενημερωτικών βίντεο SEL. Η αυξανόμενη ανάγκη για SEL στη διάρκεια του lockdown, βοήθησε στο να επισπευσθούν κάποιες διαδικασίες, αλλά και ν’ αλλάξουν μορφή. Έτσι έγιναν webinar που ταυτόχρονα μεταφράζονταν σε πολλές γλώσσες όπως Ισπανικά και Κινέζικα. Επίσης, δημιουργήθηκαν ομάδες στις οποίες οι νέοι έκφραζαν διαδικτυακά, ελεύθερα τους προβληματισμούς τους και τα θέματα που τους απασχολούσαν, τόσο σε γονείς όσο και στους καθηγητές τους. Κάποιοι γονείς ανέλαβαν το ρόλο του διαμεσολαβητή μεταξύ των παιδιών και των εκπαιδευτικών, κάτι το οποίο τους βοήθησε αφενός στο να κατανοήσουν τις ανάγκες των παιδιών τους, και αφετέρου στο να συμμετέχουν στην λήψη αποφάσεων σχετικά με τις πρακτικές που θα εφαρμοζόντουσαν για την εκπαίδευση των παιδιών τους. Τέλος, αναπτύχθηκαν κοινότητες μάθησης που παρέχουν αντίστοιχη SEL εκπαίδευση, τόσο σε γονείς όσο και σε καθηγητές.\n3. Το να ακούγεται η φωνή των νέων, είναι κρίσιμος παράγοντας για την εξέλιξη της εκπαιδευτικής πρακτικής.\nΟι συντονιστές του προγράμματος, ανακάλυψαν πως το να δωθεί κεντρική θέση στην άποψη και στις ηγετικές ικανότητες των νέων, ήταν κρίσιμη στη δημιουργία αποτελεσματικών πλαισίων μάθησης. Η αντιπροσώπευση των νέων οδήγησε σε ιδανικές λύσεις στην αντιμετώπιση της πανδημίας, αλλά και στην αναγνώριση ρατσιστικών πρακτικών και κρουσμάτων. Βοήθησε, επίσης, στην διαμόρφωση νέων, συμπεριληπτικών πρακτικών. Η ενθάρρυνση των νέων στη συμμετοχή λήψης αποφάσεων που επηρεάζουν την εκπαίδευσή τους, εμπεριέχει από μόνη της τα στοιχεία της Κοινωνικής, Συναισθηματικής και Γνωσιακής μάθησης.\nΔημιουργία χώρου έκφρασης των νέων σε διαδικασίες που ως τώρα λόγο είχαν μόνο οι ενήλικες. Από την αρχή του προγράμματος, πάρθηκε η απόφαση συμμετοχής των νέων σε αποφάσεις και στην έκφραση απόψεων που ως τώρα ήταν αποκλειστικό δικαίωμα ενός συντονιστή ή ενός εκπαιδευτικού. Στόχος ήταν λοιπόν “Να δημιουργήσουμε έναν χώρο όπου οι νέοι θα μπορούσαν να κάνουν φίλους, να έχουν καταπληκτικές ιδέες και να αισθάνονται άνετα στη συνεργασία μεταξύ τους, για να πετύχουν ένα κοινό στόχο”. Κλειδιά για τη διασφάλιση της ηγετικής συμμετοχής των νέων, ήταν το να εντοπίζουν οι ίδιοι ζητήματα με τα οποία είναι παθιασμένοι ή τους απασχολούν πιο πολύ, το να παρέχονται σ’ αυτούς προγράμματα εκπαίδευσης πλέον του προγράμματος του σχολείου, καθώς και η ταυτόχρονη συμμετοχή σ’ αυτά τα προγράμματα, τόσο αντιπροσώπων των νέων, όσο και ενηλίκων εκτός των προγραμμάτων αυτών. Όπως πρόσθεσε ένας συντονιστής “Δεν είμαστε εδώ για να δουλέψουμε γι’ αυτούς παρά μαζί τους. Συμμετέχουμε σε μια ομαδική προσπάθεια. Και όταν τολμάμε να επιτρέψουμε στη νεολαία μας να ονειρευτεί, μπορούμε να είμαστε σίγουροι ότι κουβαλούν ήδη μέσα τους τα όνειρα των προγόνων τους”. Αυτό βοήθησε στην μετατόπιση από μια συμμετοχικής φύσης κατεύθυνση, σε μια συμπεριληπτικής φύσης κατεύθυνση, με την ταυτόχρονη παροχή δυνατότητας στη λήψη αποφάσεων από μεριάς των ίδιων των νέων.\nΕνδυνάμωση της λήψης αποφάσεων από νέους. Στη διάρκεια του προγράμματος, έγινε προφανής η αναγκαιότητα του μοιράσματος της λήψης αποφάσεων των συντονιστών με τους ίδιους τους νέους. Η αλλαγή αυτή, βοήθησε στη βελτίωση της συνεργασίας μεταξύ των ίδιων των νέων. Η διαδικασία πλέον μετατοπίστηκε στη λήψη αποφάσεων από του νέους, με feedback απ’τους ενήλικες του προγράμματος.\nΟπότε πως μπορούν οι νέοι να μάθουν πιο αποτελεσματικά;\nΑπό την υλοποίηση του προγράμματος έγινε ξεκάθαρο πως οι κοινωνίες που εφαρμόζουν μια ολιστική, συντονισμένη και καθοδηγούμενη διαδικασία εκπαίδευσης και υποστήριξης των νέων, έχουν θετικά αποτελέσματα τόσο στην εμπλοκή των νέων στην ίδια τους την εξέλιξη, όσο και στη βελτίωση των ίδιων των συντονιστών και οποιουδήποτε συμμετέχει σ’ αυτήν. Η δημιουργία ενός ενιαίου πλαισίου δράσης, ενός ξεκάθαρου λεξιλογίου για την επικοινωνία και η αντιμετώπιση της έμμεσης βίας που δέχονται οι νέοι, βοήθησαν αρκετά στη δημιουργία ενός περιβάλλοντος πιο ικανού για την εκπαίδευσή τους. Επίσης, η κατανόηση της επιτακτικής ανάγκης της αυτοφροντίδας των ενηλίκων, της αντιμετώπισης των ανισοτήτων και των προκαταλήψεων τόσο των συντονιστών όσο και των μαθητών, καθώς και το δόσιμο προτεραιότητας στη δύναμη της φωνής των νέων ως όχι μόνο συμμετεχόντων αλλά ως συμμέτοχοι στη λήψη αποφάσεων, οδηγούν σ’ ένα πιο αποτελεσματικό και δίκαιο εκπαιδευτικό μοντέλο. Μια πρακτική που στον πυρήνα της αντιμετωπίζει τους νέους ολιστικά, αντιμετωπίζωντάς τους ως πολύπλευρες προσωπικότητες και δίνοντάς τους κάθε πιθανή ευκαιρία μάθησης ακολουθώντας πιθανά διαφορετικές κατευθύνσεις ο καθένας. Βασικός παράγοντας είναι η απόρριψη παλιών πρακτικών που προωθούσαν, ενίσχυαν ή απλά υπόθαλπαν τον ρατσισμό και την ανισότητα των μελών της κοινωνίας. “Υπάρχει ακόμα πολύς δρόμος, αλλά η συστηματοποίηση πρακτικών ισότητας και ισοκατανομής της δύναμης και των ευκαιριών, είναι ένα απαραίτητο βήμα για να προχωρήσουμε μπροστά”.\nΝαι αλλά ζούμε στην Ελλάδα και όχι στην Αμερική…\nΊσως όλα τα παραπάνω μας φαίνονται επιστημονική φαντασία για τα ελληνικά δεδομένα. Αλλά μπορεί και να μην είναι. Στο χέρι μας είναι. Η αλλαγή μπορεί να γίνει ακόμη κι εδώ, αλλά θέλει χρόνο και υπομονή. Και όπως ξεπερνιόνται όλες οι δυσκολίες… ένα βήμα τη φορά!\nΓιώργος Στυλιανόπουλος, Σύμβουλος Προσωπικής Ανάπτυξης και Κοινωνικής Συναισθηματικής Μάθησης, Ηθοποιός, Σκηνοθέτης, Σεναριογράφος.\nΣτην έρευνα/ πρόγραμμα: How Learning Happens: LESSONS LEARNED FROM FIVE COMMUNITIES, Monika Kincheloe, Mark Toner, Rachel Murphy, Liz Glaser, 2021\nΣτα προγράμματα Συμβούλων Κοινωνικής Συναισθηματικής Μάθησης του Κέντρου.\nΟι νέοι είναι το μέλλον, σωστά; Κι όμως, έχουμε φτάσει αισίως στο 2022 και ελάχιστοι εκπαιδευτικοί ασχολούνται με το πως διδάσκονται οι νέοι.


Οι Ηλικιωμένοι Βρίσκουν Σέξι τους Άλλους Ηλικιωμένους; - VICE\nΟι Ηλικιωμένοι Βρίσκουν Σέξι τους Άλλους Ηλικιωμένους;\n«Νομίζω ότι πρέπει να είσαι κάτω από 50, για να με κάνεις να γυρίσω το κεφάλι μου».\nΚείμενο Rhi Holmes\n23 Νοέμβριος 2018, 6:21am\nΜπορεί να είναι σέξι ένας ηλικιωμένος; Αν είσαι ένας νέος άνθρωπος, η απάντηση φαίνεται να είναι ένα απλό «όχι». Οι ηλικιωμένοι δεν είναι σέξι. Στην καλύτερη είναι «χαριτωμένοι» και μερικές φορές ακόμη και «αξιολάτρευτοι» ή πολύ συχνά «αξιαγάπητοι». Όμως το σεξαπίλ έχει διάρκεια ζωής, όπως φαίνεται και οι περισσότεροι θα συμφωνούσαν ότι τα πράγματα παίρνουν την κάτω βόλτα κάπου μεταξύ των 30 και των 50.\nΑπό την άλλη, βέβαια, ποιοι είμαστε εμείς για να κρίνουμε; Η ομορφιά δεν είναι υποκειμενική, άλλωστε; Δεν είναι σχετική, ανάλογα με την ηλικία και την εμπειρία του καθενός; Τα γούστα αλλάζουν –ωριμάζουν– και τα πράγματα που σε ερέθιζαν στα 20 σου μπορεί να διαφέρουν τελείως από τα πράγματα που σε φτιάχνουν στην τρίτη ηλικία.\nΓια να μάθουμε τι πιστεύουν πραγματικά οι ηλικιωμένοι, βγήκαμε στους δρόμους, για να ρωτήσουμε τον κόσμο. Οι ηλικιωμένοι βρίσκουν σέξι τους άλλους ηλικιωμένους;\n«Νομίζω ότι πρέπει να είσαι κάτω από 50, για να με κάνεις να γυρίσω το κεφάλι μου»\nMick, 89 ετών\nΠρώην εκπαιδευτής αλόγων και ανθρακωρύχος\nVICE: Βρίσκετε τους ανθρώπους της δικής σας ηλικίας ελκυστικούς, κύριε Mick;\nMick: Ναι, καλοί είναι, αλλά ψάχνω πάντα για νεότερα άτομα.\nΝαι, είναι πιο όμορφα. Υπάρχουν και μερικές ωραίες γυναίκες που είναι μεγαλύτερες -γύρω στην ηλικία μου-, αλλά νομίζω ότι πρέπει να είσαι κάτω από 50, για να με κάνεις να γυρίσω το κεφάλι μου. Δεν θα τις βρεις από το σπίτι: πρέπει να βγαίνεις λίγο, για να δεις μια τέτοια γυναίκα σε κάποιο εστιατόριο.\nΤι νομίζετε ότι κάνει μια νεότερη κυρία πιο ελκυστική από κάποια στην ηλικία σας;\nΝομίζω ότι οι μικρότερες περιποιούνται τον εαυτό τους λίγο καλύτερα: Φτιάχνουν τα μαλλιά τους και έχουν περισσότερη ενέργεια. Φαίνονται πιο περιποιημένες.\n«Οι ηλικιωμένες κυρίες το παρακάνουν με το μακιγιάζ»\nMargaret, 82 ετών\nΠρόεδρος λέσχης μπόουλινγκ\nΓεια σας κυρία Margaret. Βρίσκετε τους ανθρώπους της ηλικίας σας ελκυστικούς;\nΠοτέ δεν κοιτάζω, επειδή νομίζω ότι δείχνω χάλια, οπότε δεν θέλω να τους φέρω σε δύσκολη θέση.\nΤι νομίζετε ότι κάνει ή δεν κάνει τους ανθρώπους στην ηλικία σας ελκυστικούς;\nΝομίζω ότι οι ηλικιωμένες κυρίες το παρακάνουν με το μακιγιάζ και καταλήγουν να μοιάζουν με γεροντομπεμπέκες.\nΥπήρξε ποτέ κάποια στιγμή που να κοιτάξατε κάποιον στην ηλικία σας και να σκεφτήκατε ότι ήταν σέξι;\nΌχι. Δεν βλέπω και κανέναν που να είναι ιδιαίτερα ελκυστικός στην ηλικία μου. Ίσως όταν ήμουν νεότερη. Όμως, Θεέ μου, οι γυναίκες πρέπει πρώτα να πλύνουν το πρόσωπό τους με σαπούνι, για να φύγει το πολύ μακιγιάζ. Αυτό μου έλεγε πάντα η γιαγιά μου.\nΣας φαίνονται ελκυστικές οι νεαρές γυναίκες και οι νεότεροι άνδρες;\nΌχι. Δεν με απασχολούν, επομένως δεν τους κοιτάω καν.\n«Η σύζυγός μου είναι πολύ όμορφη και είναι 86 ετών»\nDaniel (Danny), 88 ετών\nΠρώην δάσκαλος μουσικής και τρομπονίστας\nΒρίσκετε ελκυστικά τα άτομα που είναι στην ηλικία σας;\nΜερικά, ναι. Η σύζυγός μου είναι πολύ όμορφη και είναι 86 ετών. Βρίσκω την εμφάνισή της και την προσωπικότητά της ελκυστική.\nΈχει υπάρξει ποτέ κάποια στιγμή που να σας φάνηκε ιδιαίτερα σέξι;\nΥπάρχουν πολλές στιγμές που το σκέφτομαι αυτό. Φτιάχνω πρωινό κάθε πρωί, για να της δείξω ότι τη βρίσκω σέξι – εκείνη περιμένει στο κρεβάτι, όσο το κάνω. Δεν ξέρει να χειρίζεται τον φούρνο μικροκυμάτων, βλέπεις.\nΠώς συναντήσατε τη γυναίκα σας;\nΜια φίλη της είχε δεσμό με έναν άνδρα. Της είπε ότι έπρεπε να γνωρίσει οπωσδήποτε κάποιον που σίγουρα θα της άρεσε - τα υπόλοιπα είναι ιστορία. Αρχαία ιστορία.\n«Η ομορφιά είναι μέσα μας»\nRosalie, 75 ετών\nΓεια σας κυρία Rosalie. Σας φαίνονται ελκυστικά τα άτομα της ηλικίας σας;\nΝαι, πολύ. Ήμουν σαν εσένα κάποτε. Είχα 86 εκατοστά περιφέρεια στήθους, 86 εκατοστά περιφέρεια μέσης και 86 εκατοστά περιφέρεια γοφών: Είχα σώμα-κλεψύδρα κορίτσι μου, όμως όσο γερνάς και πλησιάζεις τα 75, τα αφήνεις πίσω σου όλα αυτά. Δεν είμαι πια 25, όμως είμαι μια χαρά -αν και τα μαλλιά μου έχουν γκριζάρει πολύ- και σε αυτήν την ηλικία μαθαίνεις να αγαπάς τους ανθρώπους και τη ζωή. Στα 75 είσαι πιο χαλαρή, έχεις τον χρόνο σου, μπορείς να απολαύσεις τον εαυτό σου και πραγματικά καταλαβαίνεις ότι η ομορφιά είναι τελείως υποκειμενική. Η ομορφιά είναι μέσα μας. Η γενιά μας βλέπει την ομορφιά που είναι κρυμμένη μέσα μας.\nΌταν μιλάω με τους νέους, όταν μιλάω με εσένα, αυτό είναι που με κάνει να νιώθω νέα, παιδί μου. Έχω κάνει τρεις γάμους, γι’ αυτό να με ακούς: να περιμένεις τον κατάλληλο. Μια σχέση που να μοιράζεστε τα πάντα μαζί.\nVICE Video: 42,195 χλμ\nΤι νομίζετε ότι κάνει τους ανθρώπους που είναι στα 70 περισσότερο ή λιγότερο ελκυστικούς από τους ανθρώπους που είναι στα 20;\nΕγώ δεν κάνω τέτοιες συγκρίσεις, επειδή αγαπώ τους ανθρώπους, βλέπεις. Δεν είμαι επικριτικός άνθρωπος. Βλέπω την ομορφιά σε όλους. Ξέρες, εμείς οι γέροι είμαστε εδώ για να μοιραζόμαστε τις ιστορίες μας με τη γενιά σας. Δεν βλέπεις πόσο νέα είμαι ακόμη και ότι δεν πρόκειται να με ξεχάσεις; Δεν είμαι γριά στα 75, επειδή δεν σκέφτομαι σαν γριά. Αγαπώ τους νέους, επειδή με κρατούν νέα.\n«Η πιο ελκυστική ποιότητα ενός ατόμου είναι ο τρόπος με τον οποίο συμπεριφέρεται»\nSally, 73 ετών\nΒρίσκετε ελκυστικά τα άτομα της ηλικία σας;\nΥποθέτω πως ναι - μερικά από αυτά.\nΟ σύζυγός σας σας φαινόταν ελκυστικός ακόμη και λίγο προτού πεθάνει;\nΒεβαίως. Γνωριστήκαμε όταν ήμασταν 14 και πηγαίναμε συχνά για κολύμπι. Ήταν surfer, οπότε είχε πάντα γυμνασμένο κορμί.\nΌσο μεγαλώνατε μαζί, υπήρχαν συγκεκριμένες στιγμές που τον βρίσκατε σέξι;\nΠάντα μου φαινόταν σέξι.\nΣήμερα, σας φαίνονται πιο ελκυστικοί οι νέοι ή οι ηλικιωμένοι άνθρωποι;\nΝομίζω ότι οι περισσότεροι άνθρωποι είναι ελκυστικοί. Αλλά η πιο ελκυστική ποιότητα ενός ατόμου είναι ο τρόπος με τον οποίο συμπεριφέρεται: το κατά πόσο είναι ευγενικός ή όχι.


Επιτροπή Αγώνα Κηφισιάς: Όλοι στην Παναττική απεργία και τις συγκεντρώσεις της 17 Γενάρη.\nΌλοι στην Παναττική απεργία και τις συγκεντρώσεις της 17 Γενάρη.\nΕν όψει των νέων αντεργατικών μέτρων που εξυφαίνονται από την κυβέρνηση, των μακρόχρονων και ηρωικών απεργιακών κινητοποιήσεων των εργαζομένων που βρίσκονται στην πρωτοπορία της πάλης και της Παναττικής απεργίας της Τρίτης 17 Γενάρη που επιχειρεί την κλιμάκωση κόντρα στην υπονόμευση των τριτοβάθμιων οργανώσεων (ΓΣΕΕ και ΑΔΕΔΥ), η Επιτροπή Αγώνα Κηφισιάς εξέδωσε την παρακάτω ανακοίνωση:\nΟΛΟΙ ΣΤΗΝ ΠΑΝΑΤΤΙΚΗ ΑΠΕΡΓΙΑ ΚΑΙ ΤΙΣ ΣΥΓΚΕΝΤΡΩΣΕΙΣ ΣΤΙΣ 17 ΓΕΝΑΡΗ\nΔεν τους έφτασε που μετέτρεψαν τη χώρα σε προτεκτοράτο των τραπεζιτών και των κερδοσκόπων, που διέλυσαν τις όποιες κοινωνικές υπηρεσίες υπήρχαν, με τους επισήμως ανέργους πάνω από 903.000 (18,2%), με τους εργαζόμενους κι αυτούς να πεινάνε και το κεφάλαιο να κερδοσκοπεί σε βάρος τους, με το λαό να στενάζει κάτω από τα χαράτσια και τους μεγαλοφοροφυγάδες ανέγγιχτους, με τη χώρα ερείπια, με το λαό χρεοκοπημένο και την επίσημη χρεοκοπία της χώρας επί θύραις\nΘέλουν τώρα κι άλλα:\no Την περικοπή του 13ου & 14ου μισθού και στο ιδιωτικό τομέα\no Το πάγωμα της αύξησης της ωρίμανσης της Γενικής Συλλογικής Σύμβασης\no Την πλήρη αποδιάρθρωση των εργασιακών σχέσεων.\no Τη μείωση των ασφαλιστικών εισφορών των εργοδοτών.\no Το περαιτέρω κόψιμο των επικουρικών συντάξεων\nΓια να μας σώσουν ξανά !!!\no Όταν οι μειώσεις μισθών και οι περικοπές των δώρων μειώνουν τα έσοδα και αυξάνουν το έλλειμμα, οδηγώντας σε νέα χειρότερα μέτρα.\no Όταν η μείωση των εργοδοτικών εισφορών αυξάνει τα ελλείμματα των ασφαλιστικών ταμείων και οδηγεί σε νέες περικοπές των συντάξεων.\no Για να «βελτιώσουμε την ανταγωνιστικότητα», είναι το νέο τους παραμύθι. Κλέβοντας μονομερώς τους εργαζόμενους βεβαίως, και όχι θίγοντας τις μίζες τους, τη φοροδιαφυγή τους (που πάντα καταγγέλλουν αλλά γιατί άραγε ποτέ δεν πατάσσουν;), την εισφοροκλοπή και τις «νόμιμες» φοροαπαλλαγές των ημετέρων της διαπλοκής. Γιατί με μισθούς Κίνας θα υπάρξει ανάπτυξη λένε!\nΌταν όλοι το ξέρουν, το παραδέχονται πια και οι ίδιοι (τρόικα και συγκυβερνήτες), το έχουμε δει άλλωστε και παντού όπου εφαρμόστηκαν οι συνταγές του ΔΝΤ, ότι είναι αυτή ακριβώς η πολιτική που οδηγεί στην αποανάπτυξη και την καταστροφή.\nΛένε πάλι ψέματα:\nΔεν σώζουν τη χώρα, τους κερδοσκόπους θέλουν να σώσουν, γιατί αυτοί εισπράττουν όσα εμείς πληρώνουμε. Το χρέος δεν μπορεί να πληρωθεί από το λαό, ακόμα και αν πεθαίνει στους δρόμους όπως στην κατοχή. Αν είναι η πληρωμή του η μόνη κόκκινη γραμμή (όπως μας λέει ο Παπαδήμος και η συγκυβέρνηση των τριών), αν οι υποτελείς που μας κυβερνούν δεν μπορούν ούτε να διανοηθούν να θέσουν την επιβίωση του λαού ως κόκκινη γραμμή και να αρνηθούν την πληρωμή του χρέους, τότε ο μόνος δρόμος είναι να φύγουν. Και είμαστε εμείς αυτοί που καλούμαστε να το επιβάλλουμε.\nΑλλά οι αγώνες των εργαζόμενων πυκνώνουν:\no Στην Χαλυβουργία Ελλάδος απεργούν πάνω από 2 μήνες για την επαναπρόσληψη των απολυμένων και για να μην περάσουν τα σχέδια της επιχείρησης για μείωση του ωραρίου εργασίας.\no Στον ALTER για την καταβολή δεδουλευμένων 10 μηνών και του Δώρου Χριστουγέννων.\no Στην ΕΛΕΥΘΕΡΟΤΥΠΙΑ για να πληρωθούν τα δεδουλευμένα τους και να μην κλείσει η εφημερίδα.\no Στο ΑLEXPAK αγωνίζονται να μην περάσει η μείωση των ημερών και ωρών εργασίας σε 2 μέρες την εβδομάδα.\no Στο NOTOS GALLERIES για να μην περάσει η εκ περιτροπής εργασία.\no Στο Ερρίκος Ντυνάν για να πληρωθούν τις αποδοχές των τριών μηνών.\no Στην Γερολυμάτος Cosmetics για πληρωθούν τις αποδοχές τους και να μην χάσουν τις δουλειές τους.\no Στη ALAPIS για την πληρωμή δεδουλευμένων και ενάντια στο σχέδιο για διαθεσιμότητες.\no Στο ΙΓΜΕ ενάντια στις απολύσεις μέσω του κόλπου της «εφεδρείας».\nΜε την Παναττική απεργία και τις συγκεντρώσεις της Τρίτης 17 Γενάρη, να τους δώσουμε την απάντησή μας, κλιμακώνοντας τους αγώνες. Συμπαραστεκόμαστε στους εργαζόμενους που σηκώνουν σήμερα τη σημαία του αγώνα, γιατί ο αγώνας τους είναι και δικός μας αγώνας. Εκδηλώνουμε την αλληλεγγύη μας με όλους τους τρόπους, και με τη δική μας συμμετοχή στις κινητοποιήσεις. Αγωνιζόμαστε για να μην περάσουν τα νέα μέτρα που σχεδιάζονται σε βάρος των εργαζομένων.\nΗ Επιτροπή Αγώνα Κηφισιάς θα βρίσκεται στις 11 π.μ., Σταδίου και Εμ. Μπενάκη.\nΗ Επιτροπή Αγώνα θα οργανώσει το αμέσως επόμενο διάστημα επισκέψεις αλληλεγγύης στους εργαζόμενους της Χαλυβουργίας Ελλάδος και του ΙΓΜΕ, εργαζόμενους που βρίσκονται στην πρωτοπορία των αγώνων στον ιδιωτικό και το δημόσιο τομέα αντίστοιχα. Γιατί η αλληλεγγύη είναι το όπλο μας.\nFacebook: Επιτροπή Κηφισιάς Twitter: Επιτροπή Κηφισιάς\nΑναρτήθηκε από Επιτροπή Αγώνα Κηφισιάς στις 10:00 μ.μ.\nΠανδημοσιοϋπαλληλική Απεργία Τρίτη, 24 Σεπτεμβρίου 2019 -


Η οικογένεια πίσω από τις ομάδες της Ακαδημίας του Ολυμπιακού - i oikogeneia piso apo tis omades tis akadimias tou olybiakou\n17:36 10/8/2017 - Πηγή: Red Planet\nΕκτός από τους 53 ποδοσφαιριστές στα Χάνια είναι ο Διευθυντής της Ακαδημίας του Ολυμπιακού, Κυριάκος Καραταϊδης και δεκατετραμελές επιτελείο.\nΣτην προετοιμασία των ομάδων Κ-20 και Κ-17 στα Χάνια του Πηλίου δεν βρίσκονται μόνο οι 53 ποδοσφαιριστές. Πίσω από τους ποδοσφαιριστές υπάρχει ένα δυνατό επιτελείο που με τα χρόνια έχει γίνει μια πολύ δεμένη οικογένεια.\nΣτο Πήλιο είναι ο Διευθυντής της Ακαδημίας, Κυριάκος Καραταϊδης, ο Γενικός Αρχηγός της\nΚ-20, Αριέλ Ιμπαγάσα, οι προπονητές, Βασίλης Βούζας, Νίκος Τοπολιάτης, Τάσος Θέος και προπονητές τερματοφυλάκων, Χρήστος Θεοδώρου και Μάκης Βενιαμίν.\nΟι γυμναστές, Θανάσης Ρωσίδης και Βαγγέλης Κουτσογιάννης είναι για ακόμη μια χρονιά στα Χάνια, ενώ μαζί τους είναι και ο γιατρός της Ακαδημίας, Αλέξανδρος Κοϊνης και οι φυσιοθεραπευτές, Ανδρέας Περιμένης και Αλέξης Καπετανάκης.\nΟ Αθλητικός Ψυχολόγος της Ακαδημίας, Γιάννης Ζαρώτης, έχει ανέβει στο Πήλιο για να μιλήσει μ’ όλα τα παιδιά και τους προπονητές, ενώ στην προετοιμασία είναι η κα Κατερίνα Φαλίδα, που είναι αναλύτρια αγώνων της Ακαδημίας και ο φροντιστής, Τάκης Μητροφάνης.\nΟ Ολυμπιακός φροντίζει να εκπαιδεύει και να επιμορφώνει συνεχώς το προσωπικό της Ακαδημίας, έτσι ώστε οι νεαροί ποδοσφαιριστές να έχουν άρτια εκπαίδευση και παροχές υψηλού επιπέδου.\nΝέα φιλικά παιχνίδια για την Κ-20\nΔυο φιλικά παιχνίδια θα δώσει το Σαββατοκύριακο 19-20 Αυγούστου η ομάδα Κ-20 του Ολυμπιακού. Η ομάδα μας μετά από το φιλικό της 12ης Αυγούστου με τα Φάρσαλα επιστρέφει στις 13/8 στην Αθήνα και στις 19-20 θα παίξει άλλα δυο παιχνίδια πριν από την πρεμιέρα του Πρωταθλήματος Super League K-20 στις 26-27/8 με την Λαμία.\nΗ ομάδα του Βασίλη Βούζα θ’ αντιμετωπίσει το Σάββατο 19/8 την ομάδα Νέων του Λεβαδειακό και την επόμενη ημέρα την Κ-20 του Ατρόμητου Αθηνών. Οι αγώνες θα φιλοξενηθούν στο Προπονητικό Κέντρο Ρέντη.\nThe post Η οικογένεια πίσω από τις ομάδες της Ακαδημίας του Ολυμπιακού appeared first on REDPLANET.GR.\nολυμπιακος, οικογενεια, ομαδες, super league, νέα, αθηνα, super, league, λαμια, ολυμπιακοί αγώνες, super league, παιχνιδια, πηλιο, αγωνες, γινει, δωσει, υπαρχει, εκπαιδευση, θεος, ομαδα, παιδια, ρεντη, σαββατο, τασος, χρηστος, super, ιμπαγασα, league, ψυχολογος, θανασης\naustralian open, rtl.de, σαββας πουμπουρας, φαουλ, oktoberfest\n«Κλείνει άμεσα Τσάβες ο Παναθηναϊκός» (vids)\n«Αύριο στην Αθήνα ο Τσάβες για τον Παναθηναϊκό» (vids)\n«1,5 εκατομμύριο η Γαλατά για Λέοβατς»\n«Αστεράκι» από την Κύπρο στον Παναθηναϊκό!\n«Πράσινος» ο καλύτερος παίκτης\nΠρόταση στην Μπόκα για τον Τσάβες ο Παναθηναϊκός\nΗ Θωμαΐς Απέργη, έχει τρομερά πόδια! (pics)\n«Κλείνει στον Παναθηναϊκό ο Τσάβες»\nΕπίσημο: Απαγόρευση μετακινήσεων στα ματς Ολυμπιακού με Ριέκα!\nΠοδόσφαιρο: Φιλική νίκη του Ατρόμητου επί του Ολυμπιακού στο Περιστέρι\n«Κομμένος» του Ολυμπιακού για Παναθηναϊκό – Ποιος «Πειραιώτης» προτείνει παίκτες στον ΠΑΟ… και όχι μόνο\n«Κομμένος» του Ολυμπιακού για Παναθηναϊκό!\nΕυαγγελάτος στον ΣΠΟΡ FM: «Γι’ αυτό ήταν καμπανάκι το φιλικό του Ολυμπιακού με τον Ατρόμητο» (audio)\nΌσκαρ: Θα καταφέρει ο νέος πρόεδρος της Ακαδημίας να φέρει πίσω την αίγλη;\n«Στη Σερβία για Τζούρτζεβιτς άνθρωποι του Ολυμπιακού»\nΚατάλαβε το λάθος του ο Φιγκέιρας\nΑναβολή για ΟΣΦΠ, ΠΑΟΚ και Α.Ο.Θήρας\nΖιλέ: Έτοιμος να παίξει, χρόνο να δέσει\nΑνδρούτσος: «Να γυρίσουμε τον Ολυμπιακό εκεί που ανήκει»\nΤο παλεύει και για Τσάβες ο Παναθηναϊκός!\nΚυνηγά το "θαύμα" η Μπελιμπασάκη\nΑχτσιόγλου: Δεν υπάρχουν αναδρομικές επιβαρύνσεις\nΒρήκε τον ψηλό της η Καστοριά\nΑνακοίνωση της Ντόρτμουντ για Ντεμπελέ


Χάρτες & Οδηγίες - Lido HotelLido Hotel\nΟδηγώντας στην Νέα Εθνική Πατρών-Κορίνθου, πάρτε την έξοδο για ‘Ξυλόκαστρο’. Έπειτα ακολουθήστε τις πινακίδες για το κέντρο του Ξυλοκάστρου και συνεχίστε με κατεύθυνση προς Κόρινθο (χωρίς διόδια) μέσω της παλιάς παραλιακής εθνικής οδού. Μετά από 5χλμ θα μπείτε στο κάτω Μελίσσι συναντώντας το ξενοδοχείο Lido στα αριστερά σας.\nΟδηγώντας στην Νέα Εθνική Κορίνθου-Πατρών, πάρτε την έξοδο για ‘Κιάτο’. Έπειτα ακολουθήστε τις πινακίδες για το κέντρο του Κιάτου και συνεχίστε με κατεύθυνση προς Πάτρα (χωρίς διόδια) μέσω της παλιάς παραλιακής εθνικής οδού. Μετά από 7χλμ θα μπείτε στο κάτω Μελίσσι συναντώντας το ξενοδοχείο Lido στα δεξιά σας.\nΑπευθείας σιδηροδρομική σύνδεση – “Προαστιακός” από το διεθνές αεροδρόμιο Αθηνών προς το Κιάτο.\nΥπάρχει πιάτσα ταξί έξω από τον τερματικό σταθμό του Κιάτου. Η κούρσα μέχρι το ξενοδοχείο κοστίζει περίπου 15€.\nΜε Λεωφορείο / ΚΤΕΛ\nΤο Κτελ Αθήνα-Ξυλόκαστρο αναχωρεί κάθε μια ώρα από τον κεντρικό σταθμό ΚΤΕΛ του Κηφισού “Kifisos“ και υπάρχει στάση ακριβώς έξω από το ξενοδοχείο. Διάρκεια 1ω40′. Ενημερώστε τον οδηγό έγκαιρα για να κάνει στάση.\nReservations & special deals


Μπέτις Χετάφε Προγνωστικά 26/09 | Στατιστικά | Ανάλυση\nΜπέτις – Χετάφε Προγνωστικά Ισπανία 26/09\nΜε το μομέντουμ της Μπέτις για το 1.80\nΑναμέτρηση (22:00) για την 7η αγωνιστική στη Λα Λίγκα Ισπανίας, με την Μπέτις να υποδέχεται στο «Μπενίτο Βιγιαμαρίν» τη Χετάφε.\nΜεσοβδόμαδα (23/09) νίκησε εκτός έδρας με σκορ 3-1 στην Παμπλόνα την Οσασούνα. Προηγήθηκε στο 21ο λεπτό, ισοφαρίστηκε στο 39′, στο τελευταίο δεκάλεπτο πίεσε και βρήκε δύο φορές δίχτυα.\nΤρίτη (2 νίκες, 1 ισοπαλία) αγωνιστική αήττητη, μετά από έξι φετινές υποχρεώσεις έχει εννέα βαθμούς.\nΑπέτυχε να κρατήσει το μηδέν σε όλες τις φετινές υποχρεώσεις στη Λα Λίγκα. Με Goal/Goal ολοκληρώθηκαν τα πέντε από τα έξι παιχνίδια στο πρωτάθλημα.\nΣυνέχισε την καθοδική πορεία και ηττήθηκε εντός έδρας 2-1 από την πρωταθλήτρια Ατλέτικο Μαδρίτης. Προηγήθηκε με αυτογκόλ στο τέλος του πρώτου ημιχρόνου, στη συνέχεια δέχθηκε πίεση και την ανατροπή στο πρώτο λεπτό των καθυστερήσεων.\nΜετά από έξι αγωνιστικές ακόμα δεν έχει καταφέρει να πάρει βαθμό, μετράει ισάριθμες ήττες. Σε αυτό το διάστημα σκόραρε μόλις σε δύο αναμετρήσεις.\nΜε Over 2.5 Goals ολοκληρώθηκαν οι τρεις πρόσφατες υποχρεώσεις στην ισπανική Λα Λίγκα.\nΜΠΕΤΙΣ - ΧΕΤΑΦΕ ΠΡΟΓΝΩΣΤΙΚΑ\nΝΑ ΝΙΚΗΣΕΙ Η ΜΠΕΤΙΣ (1) @1.80 Stoiximan\nΣε καλή κατάσταση η Μπέτις, τη στιγμή που η Χετάφε δεν στρίβει με τίποτα αγωνιστικά. Ο άσος έχει ξεκάθαρο προβάδισμα και το 1.80 κρίνεται απόλυτα ικανοποιητικό.


Κορονοϊός: Σχεδόν τα μισά κρούσματα σε σχέση με χθες – dete | Eιδήσεις | Πάτρα | Δυτική Ελλάδα\nΠαρασκευή, 9.04.2021, 6:01 πμ\nΑπρίλιος 9, 2021 6:01 πμ\n14.02.2021 / 18:25\nΣχεδόν τα μισά κρούσματα σε σχέση με χθες, αλλά με λιγότερα τεστ, ανακοίνωσε ο ΕΟΔΥ. 301 οι διασωληνωμένοι ασθνείς.\nΑκόμη 662 κρούσματα κορονοϊού που καταγράφηκαν τις τελευταίες 24 ώρες στη χώρα μας, όπως ανακοίνωσε ο ΕΟΔΥ. Απ’ αυτά, τα 2 εντοπίστηκαν κατόπιν ελέγχων στις πύλες εισόδου της χώρας.\nΤα νέα κρούσματα κορονοϊού είναι σχεδόν τα μισά από το Σάββατο (13.02.2021), αλλά είναι και τα τεστ που έγιναν το Σαββατοκύριακο λιγότερα. Ανησυχία προκαλεί το γεγονός πως οι διασωληνωμένοι είναι σταθερά σε τριψήφιο αριθμό, ενώ οι θάνατοι ήταν 23 το τελευταίο 24ωρο.\nΟ συνολικός αριθμός των κρουσμάτων στη χώρα μας είναι 17.2128 (ημερήσια μεταβολή +0.4%), εκ των οποίων 51.9% άνδρες. Με βάση τα επιβεβαιωμένα κρούσματα των τελευταίων 7 ημερών, 58 θεωρούνται σχετιζόμενα με ταξίδι από το εξωτερικό και 2696 είναι σχετιζόμενα με ήδη γνωστό κρούσμα.\nΟ αριθμός των ασθενών που νοσηλεύονται διασωληνωμένοι είναι 301 (68.4% άνδρες). Η διάμεση ηλικία τους είναι 70 έτη. To 86.7% έχει υποκείμενο νόσημα ή/και ηλικία 70 ετών και άνω. Από την αρχή της πανδημίας έχουν βγει από τις ΜΕΘ 1.218 ασθενείς.\nΚακοκαιρία «Μήδεια»: Το σχέδιο άμυνας του ΑΔΜΗΕ για αποφυγή μπλακ άουτ


Στη Μεσσηνία έχουν ορισθεί δίκες υπερχρεωμένων ακόμα και το 2024! - Κλείνουν εντός του 2021 όλες οι δίκες του Ν. Κατσέλη - ΕΦΗΜΕΡΙΔΑ ΘΑΡΡΟΣ\nHomeΕΙΔΗΣΕΙΣΔΙΚΑΣΤΙΚΑΣτη Μεσσηνία έχουν ορισθεί δίκες υπερχρεωμένων ακόμα και το 2024! – Κλείνουν εντός του 2021 όλες οι δίκες του Ν. Κατσέλη\nΣτη Μεσσηνία έχουν ορισθεί δίκες υπερχρεωμένων ακόμα και το 2024! – Κλείνουν εντός του 2021 όλες οι δίκες του Ν. Κατσέλη\nΤο τέλος του Νόμου Κατσέλη μέσω της επίσπευσης εκδίκασης (ακόμα και χωρίς δίκη αν το κρίνει ο δικαστής) των χιλιάδων υποθέσεων που εκκρεμούν στα Ειρηνοδικεία της χώρας και φτάνουν έως το μακρινό 2032, σηματοδοτεί το νομοσχέδιο του υπουργείου Δικαιοσύνης. Μέσω αυτού επισπεύδεται η εκδίκαση όλων των υποθέσεων που εκκρεμούσαν μετά τον Ιούνιο του 2021 και φτάνουν στον αριθμό – μαμούθ των 37.000.\nΣυνολικά στα ακροατήρια των Ειρηνοδικείων εκκρεμούν 70.000 υποθέσεις, αλλά θα επαναπροσδιοριστούν συνολικά 37.000 υποθέσεις, αυτές δηλαδή που έχουν δικάσιμο για μετά το 2021 (15/6/2021), σύμφωνα με δημοσίευμα του dikastiko.gr.\nΣτη Μεσσηνία και συγκεκριμένα στο Ειρηνοδικείο Καλαμάτας, έχει ορισθεί συζήτηση για υποθέσεις υπερχρεωμένων μέχρι και το 2024.\nΤο Φεβρουάριο του 2019 έκλεισε ένας μεγάλος κύκλος για το «νόμο Κατσέλη» και την προστασία της πρώτης κατοικίας, αφού σταμάτησε να ισχύει αυτή η ευεργετική διάταξη, αν και ο νόμος συνέχισε να δέχεται αιτήσεις.\nΤη χρονιά εκείνη υπήρξε έκρηξη αιτήσεων, με την κατάθεση πολλών φακέλων στο Ειρηνοδικείο Καλαμάτας. Το 2017 είχαν κατατεθεί 181 αιτήσεις, ενώ το 2018 κατατέθηκαν 286 αιτήσεις. Σε ό,τι δε αφορά το 2019, από την αρχή του έτους και μέχρι τις 28 Φεβρουαρίου κατατέθηκαν συνολικά 230 αιτήσεις. Την προτελευταία μέρα κατάθεσης, που ήταν η 27η Φεβρουαρίου του 2019, κατατέθηκαν 26 αιτήσεις, ενώ την τελευταία μέρα ισχύος του νόμου για τα υπερχρεωμένα, στις 28/2/2019, κατατέθηκαν στο Ειρηνοδικείο Καλαμάτας 113 αιτήσεις.\nΑπό τη στιγμή κατάργησης της προστασίας της πρώτης κατοικίας από το «Νόμο Κατσέλη», η κατάθεση των αιτήσεων μειώθηκε δραματικά. Χαρακτηριστικό είναι ότι από την αρχή του 2020 μέχρι και τώρα στο Ειρηνοδικείο Καλαμάτας έχουν κατατεθεί ελάχιστες αιτήσεις.\nΜε τις νέες διατάξεις που προωθούνται με το νομοσχέδιο του υπ. Δικαιοσύνης, πρακτικά σημαίνει πως σε 14 μήνες θα δικαστούν 37.000 υποθέσεις με μια καινοτομία όμως: Δίκες στο ακροατήριο θα γίνονται μόνο όταν το κρίνει σκόπιμο ο δικαστής, δηλαδή η προφορική διαδικασία διατηρείται εφόσον κρίνεται αναγκαίο από τους δικαστές. Εν ολίγοις, οι υποθέσεις αυτές θα δικάζονται (θα έχουν τη δυνατότητα και προφανώς θα δικάζονται) χωρίς δίκη, αλλά με την ανταλλαγή και υποβολή εγγράφων στο δικαστή.\nΗ καινοτομία της διαδικασίας συνίσταται στη συγκέντρωση των αποδεικτικών στοιχείων (φορολογικές δηλώσεις κ.ο.κ.) από πλατφόρμα της Ειδικής Γραμματείας Ιδιωτικού Χρέους, για τη μείωση της ταλαιπωρίας των πολιτών.\nΟι ρυθμίσεις του νομοσχεδίου κινούνται σε δύο άξονες. Επιχειρείται, αφενός, να αποδοθεί οριστικά το καθεστώς προστασίας στους αδύναμους δανειολήπτες που η εκδίκαση των υποθέσεών τους έχει προσδιοριστεί ως και το 2032 και να οριστικοποιηθεί το προσωρινό δίχτυ προστασίας που παρέχει ο νόμος 3869/2010 σε όλους όσοι το δικαιούνται. Αφετέρου, στόχος των ρυθμίσεων είναι να αρθεί, επιτέλους, το καθεστώς της οιoνεί προστασίας των στρατηγικών κακοπληρωτών, οι οποίοι έσπευσαν να υπαχθούν στο Νόμο Κατσέλη προκειμένου να μην ανταποκριθούν στις υποχρεώσεις τους, προσβλέποντας σε μια μακρινή δικάσιμο.\nΟι παρεμβάσεις που επιχειρούνται κινούνται στους εξής βασικούς άξονες:\n1. Εκκαθάριση των πινακίων μέσω της υποχρεωτικής για τους ενδιαφερόμενους υποβολής αίτησης επαναπροσδιορισμού της συζήτησης\n2. Καθιέρωση της υποβολής της αίτησης επαναπροσδιορισμού μέσω ηλεκτρονικής πλατφόρμας προς διευκόλυνση των ενδιαφερομένων και εξοικονόμηση δαπανών, με δυνατότητα ηλεκτρονικής διενέργειας των κοινοποιήσεων που αφορούν στην επίσπευση της διαδικασίας, και λοιπών διαδικαστικών πράξεων.\nΠεραιτέρω, επιχειρείται ο εκσυγχρονισμός του Κώδικα Δικηγόρων με την εισαγωγή ρυθμίσεων που αφορούν στον τρόπο κτήσης της δικηγορικής ιδιότητας, καθώς και τις προϋποθέσεις και τη διαδικασία εγγραφής στους δικηγορικούς συλλόγους της χώρας ασκουμένων δικηγόρων οι οποίοι είναι κάτοχοι πτυχίων ανώτατων εκπαιδευτικών ιδρυμάτων της αλλοδαπής.\nΤέλος, με το σχέδιο νόμου θεσπίζονται ρυθμίσεις για την ταχεία και απρόσκοπτη διενέργεια του διαγωνισμού δικηγόρων, διασφαλίζοντας ταυτόχρονα τη διαφάνεια, την αμεροληψία και το αδιάβλητο του διαγωνισμού αυτού.\nΣτο πλαίσιο αυτό σημαντική καινοτομία συνιστά η μεταφορά της ευθύνης και της εποπτείας της διενέργειας του διαγωνισμού στην ολομέλεια των Δικηγορικών Συλλόγων.